
CAPITOLUL I :

PREVEDERI GENERALE

Art. 1 - Definiţie

(1) Regulamentul de Organizare şi Funcţionare (R.O.F.) al Primăriei  Comunei Macea a fost elaborat în baza prevederilor :

- O.U.G. nr. 57/2019 privind Codul Administrativ;

- altor acte normative în temeiul cărora îşi desfăşoară activitatea.

(2) Regulamentul de Organizare si Funcţionare detaliază modul de organizare al autorităţii publice a primăriei  Comunei Macea, defineşte misiunea şi scopul acesteia, stabileşte regulile de funcţionare, politicile si procedurile autorităţii publice, normele de conduită, atribuţiile, statutul, autoritatea si responsabilitatea personalului angajat, drepturile si obligaţiile acestuia.

(3) Administrația publică are ca obiect realizarea valorilor care exprimă interesele statului sau ale unei comunităţi distincte, recunoscută ca atare de către stat, valori care sunt exprimate în actele elaborate de puterea legiuitoare. Administraţia publică în unităţile administrativ-teritoriale se organizează şi funcţionează în temeiul principiilor descentralizării, autonomiei locale, deconcentrării serviciilor publice, eligibilităţii autorităţilor administraţiei publice locale, legalităţii şi al consultării cetăţenilor în soluţionarea problemelor locale de interes deosebit.

Art. 2 - Funcţia ROF

În cadrul autorităţii publice, Regulamentul de Organizare si Funcţionare a Primăriei îndeplineşte următoarelor funcţii:

- Funcţia de instrument de management : ROF este un mijloc prin care toţi angajaţii, cât şi cetăţenii dobândesc o imagine comună asupra organizării autorităţii publice, iar obiectivele acesteia devin clare;

- Funcţia de legitimare a puterii si obligaţiilor : fiecare persoană, membru al organizaţie, ştie cu precizie unde îi este locul, ce atribuţii are, care îi este limita de decizie, care sunt relaţiile de cooperare si de subordonare;

- Funcţia de integrare socială a personalului – ROF conţine reguli şi norme scrise care reglează activitatea întregului personal care lucrează la realizarea unor obiective comune.
Art. 3 - Persoanele vizate

(1) Prevederile prezentului Regulament sunt obligatorii pentru toţi funcţionarii publici, indiferent de funcţia pe care o deţin şi pentru întregul personal încadrat cu contract individual de muncă din Primăriei  Comunei Macea.

(2) În cadrul Primăriei  Comunei Macea se interzice discriminarea şi asigurarea unui tratament inegal între femei şi bărbaţi, personalul de conducere având obligaţia de a informa sistematic angajaţii din structura condusă asupra drepturilor pe care le au cu privire la respectarea egalităţii de tratament între femei şi bărbaţi în cadrul relaţiilor de muncă.
Art. 4 - Documentele anexe la Regulament

Prezentul Regulament de Organizare si Funcţionare se completează cu documentele anexe, care cuprind documentele, descrierile, procedurile operaţionale aprobate de Primarul  Comunei Macea si care se actualizează permanent prin revizii sau ediţii noi ale documentelor, funcţie de schimbările legislative, organizatorice sau de personal care impun acestea.

Art. 5. - Intrarea în vigoare

Prezentul Regulament de Organizare si Funcţionare este valabil de la data aprobării sale prin Hotărâre a Consiliului Local al  Comunei Macea si îşi produce efectele faţă de angajaţi din momentul încunoştinţării acestora.

CAPITOLUL II :

ORGANIZAREA PRIMĂRIEI  COMUNEI MACEA
Organizarea, misiunea si scopul

Art. 6. - Primăria  Comunei Macea este o instituţie publică organizată ca o structură funcţională cu activitate permanentă, formată din:

- Primar,

- Viceprimar,

- Secretarul General al Comunei,

- Aparatul de specialitate al Primarului, care duce la îndeplinire hotărârile Consiliului Local al  Comunei Macea şi dispoziţiile Primarului, soluţionând problemele curente ale colectivităţii locale.

Art. 7. - Primarul  Comunei Macea îndeplineşte o funcţie de autoritate publică şi este şeful administraţiei publice locale a  Comunei Macea şi al aparatului de specialitate pe care îl conduce şi îl coordonează, conform art. 154 din O.U.G. nr. 57/2019 privind Codul Administrativ.
Art. 8 (1) Primarul, Viceprimarul și Secretarul General al  Comunei Macea, împreună cu aparatul de specialitate al primarului constituie o structură funcţională cu activitate permanentă, denumită Primăria  Comunei Macea care duce la îndeplinire hotărârile Consiliului Local Macea şi dispoziţiile primarului, soluţionând probleme curente ale colectivităţii locale.

(2) Primarul poate delega exercitarea unora din atributiile ce-i revin, Viceprimarului și Secretarului General al Comunei, iar pentru exercitarea atributiilor de ofiter de stare civilă și autoritate tutelară și altor funcționari cu competențe în acest domeniu.
Art. 9. - Primarul reprezintă autoritatea executivă în realizarea autonomiei locale, în relaţiile cu autorităţile publice, cu persoanele fizice şi juridice române şi străine, precum şi în justiţie.
Art. 10. - Principii de funcţionare

(1) Administraţia publică în Primăria  Comunei Macea este organizată şi funcţionează în temeiul principiilor autonomiei locale, descentralizării serviciilor publice, eligibilităţii autorităţilor administraţiei publice locale, legalităţii şi al consultării cetăţenilor soluţionarea problemelor locale de interes deosebit. 
(2) Prin autonomie locală se înţelege dreptul si capacitatea efectivă a autorităţilor administraţiei publice locale de a soluţiona si de a gestiona, în numele şi în interesul colectivităţilor locale pe care le reprezintă, treburile publice, în condiţiile legii. Acest drept se exercită de consiliul local şi primar, autorităţi ale administraţiei publice locale alese prin vot universal, egal, direct, secret şi liber exprimat.

(3) Autonomia locală conferă autorităţilor administraţiei publice locale dreptul ca, în limitele legii, să aibă iniţiative în toate domeniile, cu excepţia celor care sunt date în mod expres în competenţa altor autorităţi publice.

(4) Misiunea Primăriei  Comunei Macea rezidă din dorința de a fi permanent in slujba nevoilor comunității locale pentru a le rezolva intr-o manieră legală, transparent, echitabilă, competentă și eficientă, asigurând astfel prosperitatea locuitorilor, prin furnizarea de servicii la un înalt standard de calitate in context național și internațional.

(5) Viziunea Primăriei  Comunei Macea este aceea că, pledând pentru excelență în administrația publică locală, își propune să devină etalon al calității prin obținerea și menținerea unui sistem de elită în furnizarea serviciilor către beneficiari, precum și depășirea așteptărilor acestora.
Art. 11 Date de identificare

Primăria  Comunei Macea are sediul în localitatea Macea, Nr. 262, județul Arad, Cod Poștal: 317210, Tel: 0257 536101, Fax: 0257 536045;  e-mail: primaria@macea.ro .
Art. 12 - Structura

(1) Structura, numărul de posturi si statul de funcţii al Aparatului de specialitate al Primarului se aprobă de Consiliul Local al  Comunei Macea.

(2) Structura de conducere a Primăriei este constituită din Primarul comunei, Viceprimar, Secretarul General al Comunei şi conducătorii Compartimentelor, aşa cum sunt definite în structura organizatorică aprobată conform legii.
Art. 13  - Activitatea Primăriei

Întreaga activitate a Primăriei  Comunei Macea este organizată si condusă de către Primar, Compartimentele fiind subordonate direct acestuia, Viceprimarului, Secretarului General al Comunei și/sau șefului Biroului Contabilitate, buget, impozite și taxe.
Art. 14 - Primarul
(1) Primarul îndeplineşte o funcţie de autoritate publică. El este şeful administraţiei publice locale si al aparatului de specialitate al autorităţii administraţiei publice locale, pe care îl conduce si îl controlează.

(2) Primarul asigură respectarea drepturilor şi libertăţilor fundamentale ale cetăţenilor, a prevederilor Constituţiei, precum şi punerea în aplicare a legilor, a decretelor Preşedintelui României, a ordonanţelor şi hotărârilor Guvernului, a hotărârilor consiliului local. Primarul dispune măsurile necesare şi acordă sprijin pentru aplicarea ordinelor şi instrucţiunilor cu caracter normativ ale miniştrilor, ale celorlalţi conducători ai autorităţilor administraţiei publice centrale, ale prefectului, a dispoziţiilor preşedintelui consiliului judeţean, precum şi a hotărârilor consiliului judeţean, în condiţiile legii.

(3) În relaţiile dintre Consiliul Local al  Comunei Macea, ca autoritate deliberativă si Primarul  Comunei Macea, ca autoritate executivă, nu există raporturi de subordonare.

(4) Primarul participă la şedinţele consiliului local şi are dreptul să îşi exprime punctul de vedere asupra tuturor problemelor înscrise pe ordinea de zi, precum şi de a formula amendamente de fond sau de formă asupra oricăror proiecte de hotărâri, inclusiv ale altor iniţiatori. Punctul de vedere al primarului se consemnează, în mod obligatoriu, în procesul verbal al şedinţei. 

(5) Primarul, în calitatea sa de autoritate publică executivă a administraţiei publice locale, reprezintă unitatea administrativ-teritorială în relaţiile cu alte autorităţi publice, cu persoanele fizice sau juridice române şi străine, precum şi în justiţie.

Art. 15. – Atribuţiile primarului
(1) Primarul îndeplineşte următoarele categorii principale de atribuţii:    

a) atribuţii exercitate în calitate de reprezentant al statului, în condiţiile legii;    

b) atribuţii referitoare la relaţia cu consiliul local;    

c) atribuţii referitoare la bugetul local al unităţii administrativ-teritoriale;

d) atribuţii privind serviciile publice asigurate cetăţenilor, de interes local;    

e) alte atribuţii stabilite prin lege.    

(2) În temeiul alin. (1) lit. a), primarul:    

a) îndeplineşte funcţia de ofiţer de stare civilă şi de autoritate tutelară şi asigură funcţionarea serviciilor publice locale de profil;    

b) îndeplineşte atribuţii privind organizarea şi desfăşurarea alegerilor, referendumului şi a recensământului;    

c) îndeplineşte alte atribuţii stabilite prin lege.    

(3) În exercitarea atribuţiilor prevăzute la alin. (1) lit. b), primarul:    

a) prezintă consiliului local, în primul trimestru al anului, un raport anual privind starea economică, socială şi de mediu a unităţii administrativ-teritoriale, care se publică pe pagina de internet a unităţii administrativ-teritoriale în condiţiile legii;    

b) participă la şedinţele consiliului local şi dispune măsurile necesare pentru pregătirea şi desfăşurarea în bune condiţii a acestora;    

c) prezintă, la solicitarea consiliului local, alte rapoarte şi informări;    

d) elaborează, în urma consultărilor publice, proiectele de strategii privind starea economică, socială şi de mediu a unităţii administrativ-teritoriale, le publică pe site-ul unităţii administrativ-teritoriale şi le supune aprobării consiliului local.    

(4) În exercitarea atribuţiilor prevăzute la alin. (1) lit. c), primarul:    

a) exercită funcţia de ordonator principal de credite;    

b) întocmeşte proiectul bugetului unităţii administrativ-teritoriale şi contul de încheiere a exerciţiului bugetar şi le supune spre aprobare consiliului local, în condiţiile şi la termenele prevăzute de lege;    

c) prezintă consiliului local informări periodice privind execuţia bugetară, în condiţiile legii;    

d) iniţiază, în condiţiile legii, negocieri pentru contractarea de împrumuturi şi emiterea de titluri de valoare în numele unităţii administrativ-teritoriale;    

e) verifică, prin compartimentele de specialitate, corecta înregistrare fiscală a contribuabililor la organul fiscal teritorial, atât a sediului social principal, cât şi a sediului secundar.    

(5) În exercitarea atribuţiilor prevăzute la alin. (1) lit. d), primarul:    

a) coordonează realizarea serviciilor publice de interes local, prin intermediul aparatului de specialitate sau prin intermediul organismelor prestatoare de servicii publice şi de utilitate publică de interes local;    

b) ia măsuri pentru prevenirea şi, după caz, gestionarea situaţiilor de urgenţă;    

c) ia măsuri pentru organizarea executării şi executarea în concret a activităţilor din domeniile prevăzute la art. 129 alin. (6) şi (7) din O.U.G. nr. 57/2019 privind Codul Administrativ;    

d) ia măsuri pentru asigurarea inventarierii, evidenţei statistice, inspecţiei şi controlului furnizării serviciilor publice de interes local prevăzute la art. 129 alin. (6) şi (7), din O.U.G. nr. 57/2019 privind Codul Administrativ, precum şi a bunurilor din patrimoniul public şi privat al unităţii administrativ-teritoriale;    

e) numeşte, sancţionează şi dispune suspendarea, modificarea şi încetarea raporturilor de serviciu sau, după caz, a raporturilor de muncă, în condiţiile legii, pentru personalul din cadrul aparatului de specialitate, precum şi pentru conducătorii instituţiilor şi serviciilor publice de interes local;    

f) asigură elaborarea planurilor urbanistice prevăzute de lege, le supune aprobării consiliului local şi acţionează pentru respectarea prevederilor acestora;    

g) emite avizele, acordurile şi autorizaţiile date în competenţa sa prin lege şi alte acte normative, ulterior verificării şi certificării de către compartimentele de specialitate din punctul de vedere al regularităţii, legalităţii şi de îndeplinire a cerinţelor tehnice;    

h) asigură realizarea lucrărilor şi ia măsurile necesare conformării cu prevederile angajamentelor asumate în procesul de integrare europeană în domeniul protecţiei mediului şi gospodăririi apelor pentru serviciile furnizate cetăţenilor.

(6) Primarul desemnează funcţionarii publici anume împuterniciţi să ducă la îndeplinire obligaţiile privind comunicarea citaţiilor şi a altor acte de procedură, în condiţiile Legii nr. 135/2010, cu modificările şi completările ulterioare.    

(7) Pentru exercitarea corespunzătoare a atribuţiilor sale, primarul colaborează cu serviciile publice deconcentrate ale ministerelor şi ale celorlalte organe de specialitate ale administraţiei publice centrale din unităţile administrativ-teritoriale, precum şi cu autorităţile administraţiei publice locale şi judeţene.    

(8) Numirea conducătorilor instituţiilor publice de interes local, respectiv ai serviciilor publice de interes local se face pe baza concursului sau examenului organizat potrivit procedurilor şi criteriilor aprobate de consiliul local la propunerea primarului, în condiţiile părţii a VI-a titlul II capitolul VI sau titlul III capitolul IV, din O.U.G. nr. 57/2019 privind Codul Administrativ, după caz.
Art. 16. – Alte atribuţii ale primarului:

(1) În exercitarea atribuţiilor de autoritate tutelară şi de ofiţer de stare civilă, a sarcinilor ce îi revin din actele normative privitoare la recensământ, la organizarea şi desfăşurarea alegerilor, la luarea măsurilor de protecţie civilă, precum şi a altor atribuţii stabilite prin lege, primarul acţionează şi ca reprezentant al statului în comuna în care a fost ales.    

(2) În această calitate, primarul poate solicita prefectului, în condiţiile legii, sprijinul conducătorilor serviciilor publice deconcentrate ale ministerelor şi ale celorlalte organe de specialitate ale administraţiei publice centrale din unităţile administrativ-teritoriale, dacă sarcinile ce îi revin nu pot fi rezolvate prin aparatul de specialitate.

Art. 17. - Delegarea atribuţiilor    

(1) Primarul poate delega, prin dispoziţie, atribuţiile ce îi sunt conferite de lege şi alte acte normative Viceprimarului, Secretarului General al Comunei, conducătorilor compartimentelor funcţionale sau personalului din aparatul de specialitate, în funcţie de competenţele ce le revin în domeniile respective.    

(2) Dispoziţia de delegare trebuie să prevadă perioada, atribuţiile delegate şi limitele exercitării atribuţiilor delegate, sub sancţiunea nulităţii. Dispoziţia de delegare nu poate avea ca obiect toate atribuţiile prevăzute de lege în sarcina primarului. Delegarea de atribuţii se face numai cu informarea prealabilă a persoanei căreia i se deleagă atribuţiile.    

(3) Persoana căreia i-au fost delegate atribuţii în condiţiile alin. (1) şi (2) exercită pe perioada delegării atribuţiile funcţiei pe care o deţine, precum şi atribuţiile delegate; este interzisă subdelegarea atribuţiilor.    

(4) Persoana căreia i-au fost delegate atribuţii în condiţiile alin. (1) şi (2) răspunde civil, administrativ sau penal, după caz, pentru faptele săvârşite cu încălcarea legii în exercitarea acestor atribuţii.
18. – Viceprimarul
(1) Primăria  Comunei Macea are un viceprimar. Viceprimarul este subordonat primarului şi este înlocuitorul de drept al acestuia, situație în care exercită, în numele primarului, atribuțiile acestuia.
(2) Primarul îi poate delega viceprimarului, prin dispoziţie, o parte din atribuțiile sale.

(3) Viceprimarul răspunde de modul de organizare a compartimentelor subordonate şi de buna desfăşurare a activităţilor şi/sau îndeplinirea atribuţiilor care le-au fost delegate prin dispoziţia Primarului  Comunei Macea.
(4) Viceprimarul este responsabilul de mediu la nivelul Primăriei Comunei Macea

A. Atribuții privind Protecția Mediului
1. controlează respectarea prevederilor legale privind condiţiile de ridicare, transport şi depozitare a deşeurilor menajere şi industriale

2. sesizează autorităţilor şi instituţiilor publice competente cazurile de nerespectare a normelor legale privind nivelul de poluare, inclusiv fonică

3. participă la acţiunile de combatere a zoonozelor deosebit de grave şi a epizootiilor

4. identifică bunurile abandonate pe domeniul public sau privat al Comunei sau pe spaţii aflate în administrarea autorităţilor administraţiei publice locale ori a altor instituţii/servicii publice de interes local şi aplică procedurile legale pentru ridicarea acestora

5. verifică igienizarea surselor de apă, a malurilor, a albiilor sau cuvetelor acestora

6. verifică asigurarea salubrizării străzilor, a căilor de acces, a zonelor verzi, a rigolelor, îndepărtarea zăpezii şi a gheţii de pe căile de acces, dezinsecţia şi deratizarea imobilelor

7. verifică existenţa contractelor de salubrizare încheiate de către persoane fizice sau juridice, potrivit legii

8. verifică ridicarea deşeurilor menajere de operatorii de servicii de salubrizare, în conformitate cu graficele stabilite

9. verifică şi soluţionează, potrivit competenţelor specifice ale autorităţilor administraţiei publice locale, sesizările cetăţenilor privind nerespectarea normelor legale de protecţie a mediului şi a surselor de apă, precum şi a celor de gospodărire a localităţilor

10. constată contravenţii şi aplică sancţiuni pentru încălcarea normelor legale privind protecția mediului

Art.19. – Secretarul General al  Comunei Macea
(1) Secretarul General al  Comunei Macea este funcţionar public de conducere, cu studii superioare juridice sau administrative, fiind numit în conformitate cu prevederile legislaţiei privind funcţia publică şi funcţionarii publici.

(2) Secretarul General al Comunei îndeplineşte, în condiţiile legii, următoarele atribuţii:

A. Atribuții privind coordonarea activităților
- coordonează și verifică activitatea Compartimentului  Juridic și Resurse Umane;

- coordonează și verifică activitatea Compartimentului  Stare civilă;
- coordonează şi verifică activitatea Compartimentului Asistență Socială;

- coordonează și verifică activitatea Compartimentului Agricol;

- în lipsa primarului sau a viceprimarului prelucrează corespondenţa dată în stricta rezolvare şi asigură expedierea acesteia în termen;
- coordonează organizarea arhivei şi evidenţa statistică a hotărârilor consiliului local şi a dispoziţiilor primarului;

- asigură transparenţa şi comunicarea către autorităţile, instituţiile publice şi persoanele interesate hotărârilor consiliului local şi a dispoziţiilor primarului;
B. Atribuții privind relația cu Consiliul Local
Secretarul general al  Comunei Macea îndeplineşte, în condiţiile legii,  următoarele atribuţii:    

1. avizează proiectele de hotărâri şi contrasemnează pentru legalitate dispoziţiile primarului, hotărârile consiliului local;    

2. participă la şedinţele consiliului local;

3. asigură gestionarea procedurilor administrative privind relaţia dintre consiliul local şi primar, precum şi între aceştia şi prefect;    

4. coordonează organizarea arhivei şi evidenţa statistică a hotărârilor consiliului local şi a dispoziţiilor primarului;    

5. asigură transparenţa şi comunicarea către autorităţile, instituţiile publice şi persoanele interesate a actelor prevăzute la lit. a);    

6. asigură procedurile de convocare a consiliului local şi efectuarea lucrărilor de secretariat, comunicarea ordinii de zi, întocmirea procesului-verbal al şedinţelor consiliului local şi redactarea hotărârilor consiliului local;    

7. asigură pregătirea lucrărilor supuse dezbaterii consiliului local şi comisiilor de specialitate ale acestuia;    

8. poate atesta, prin derogare de la prevederile Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare, actul constitutiv şi statutul asociaţiilor de dezvoltare intercomunitară din care face parte unitatea administrativ-teritorială în cadrul căreia funcţionează;    

9. poate propune primarului înscrierea unor probleme în proiectul ordinii de zi a şedinţelor ordinare ale consiliului local;    

10. efectuează apelul nominal şi ţine evidenţa participării la şedinţele consiliului local a consilierilor locali;    

11. numără voturile şi consemnează rezultatul votării, pe care îl prezintă preşedintelui de şedinţă sau, după caz, înlocuitorului de drept al acestuia;    

12. informează preşedintele de şedinţă sau, după caz, înlocuitorul de drept al acestuia, cu privire la cvorumul şi la majoritatea necesare pentru adoptarea fiecărei hotărâri a consiliului local;    

13. asigură întocmirea dosarelor de şedinţă, legarea, numerotarea paginilor, semnarea şi ştampilarea acestora;    

14. urmăreşte ca la deliberarea şi adoptarea unor hotărâri ale consiliului local să nu ia parte consilierii locali care se încadrează în dispoziţiile art. 228 alin. (2) din OUG nr. 57/2019; informează preşedintele de şedinţă, sau, după caz, înlocuitorul de drept al acestuia cu privire la asemenea situaţii şi face cunoscute sancţiunile prevăzute de lege în asemenea cazuri;
C. Atribuții privind coordonarea Registrelor Agricole
1. ține evidenţa sesizărilor pentru deschiderea procedurii succesorale.

2. coordonează întocmirea proiectelor hotărârilor comisiei locale pentru stabilirea dreptului de proprietate privată asupra terenurilor.
3. coordonează și verifică modul de completare şi de ţinere la zi a registrului agricol;

4. aprobă modificarea datelor înscrise în registrul agricol;

5. asigură aducerea la cunoştinţă publică dispoziţiile legale privind registrul agricol; 
6. asigură înregistrarea într-un registru special contractele de arendare și arhivarea copiilor contractelor de arendare;

D. Atribuții privind reconstituirea dreptului de proprietatea privată asupra terenurilor
1. îndeplineşte funcţia de secretar al Comisiei locale pentru reconstituirea dreptului de proprietate privată asupra terenurilor;

2. participă la şedinţelor comisiei de fond funciar;

3. asigură lucrările de secretariat ale comisiei locale pentru stabilirea dreptului de proprietate privată asupra terenurilor;

4. transmite cererile şi celelalte documente însoţitoare comisiei locale pentru a fi analizate;

5. aduce la cunoştinţă celor interesaţi hotărârile comisiei judeţene de fond funciar;

6. primeşte şi transmitre comisiei judeţene contestaţiile formulate de persoanele interesate, împreună cu punctul de vedere al comisiei locale;

7. participă la întocmirea situaţiilor definitive privind persoanele fizice şi juridice îndreptăţite să li se atribuie teren;

8. transmite spre aprobare şi validare comisiei judeţene situaţiile definitive împreună cu documentaţia necesară, precum şi punctul de vedere al comisiei locale; 
9. întocmeşte anual şi înaintează în termen, documentaţiile privind   mobilizarea economiei;
10. este responsabil cu evidenţa militară şi mobilizarea la locul de muncă în cadrul Primăriei  Comunei Macea şi Consiliul Local Macea;
11. semnează alături de primar adeverinţele eliberate cetăţenilor în sfera sa de activitate;
12. ține evidența corespondenței secrete și de importanță deosebită.
E. Atribuții privind activitatea de urbanism
1. avizează  certificatele de urbanism şi autorizaţiile de construcţii conform Legii nr. 50/1991, modificată prin Legea nr. 453/2001;

F. Atribuții privind activitatea electorală
1. îndeplinește atribuțiile ce ii revin privind alegerile locale și generale;
2. sprijină pe primar în organizarea alegerilor locale şi generale potrivit legii;

3. se îngrijeşte de delimitarea secţiilor de votare ;

4. acordă asistenţă şi sprijină activitatea birourilor electorale la solicitarea acestora;

H. Alte atribuții
1. predă la arhiva unităţii documentele pe care le gestionează;

2. coordonează activitatea de implementare a standardelor de control intern managerial la nivelul unităţii şi asigură implementarea standardelor de control intern managerial la nivelul compartimentului Secretar General al Comunei și întocmește proceduri operaționale pentru activitatea proprie;

3. certifică conformitatea copiei cu actele originale din arhiva unităţii/subdiviziunii administrativ-teritoriale;

4. prin derogare de la prevederile art. 21 alin. (2) din Legea nr. 273/2006 privind finanţele publice locale, cu modificările şi completările ulterioare, în situaţiile prevăzute la art. 147 alin. (1) şi (2) sau, după caz, la art. 186 alin. (1) şi (2), secretarul general al unităţii/subdiviziunii administrativ-teritoriale îndeplineşte funcţia de ordonator principal de credite pentru activităţile curente.    

5. secretarul general al comunei comunică o sesizare pentru deschiderea procedurii succesorale camerei notarilor publici, precum şi oficiului de cadastru şi publicitate imobiliară, în a cărei circumscripţie teritorială defunctul a avut ultimul domiciliu:

a) în termen de 30 de zile de la data decesului unei persoane, în situaţia în care decesul a survenit în localitatea de domiciliu;    

b) la data luării la cunoştinţă, în situaţia în care decesul a survenit pe raza altei unităţi administrativ-teritoriale;    

c) la data primirii sesizării de la oficiul teritorial, în a cărei rază de competenţă teritorială se află imobilele defuncţilor înscrişi în cărţi funciare înfiinţate ca urmare a finalizării înregistrării sistematice.

6. alte atribuţii prevăzute de lege sau însărcinări date prin acte administrative de consiliul local

7. îndeplineşte și alte atribuţii, la solicitarea Primarului  Comunei Macea, Consiliului Local Macea sau date de lege,  în limita competenței profesionale;

Art. 20. – Aparatul de specialitate al Primarului  Comunei Macea
(1) Aparatul de specialitate al Primarului  Comunei Macea este organizat pe Birouri și Compartimente, constituite conform organigramei. 

(2) Organizarea aparatului de specialitate al Primarului  Comunei Macea se aprobă prin Hotărâre a Consiliului Local al  Comunei Macea.
Art. 21. Structura funcţiilor din cadrul aparatului de specialitate al primarului  Comunei Macea
(1) Compartimentele care intră în alcătuirea aparatului de specialitate al Primarului  Comunei Macea sunt:
A. Compartimente subordonate direct Primarului  Comunei Macea:

a. Compartiment cabinet Primar;
b. Biroul Contabilitate, buget, impozite și taxe;
c. Compartiment audit;
d. Compartiment urbanism;
e. Compartiment administrarea domeniului public și privat;
f. Compartiment relații publice;
g. Compartiment promovare turistică;
h. Compartiment serviciul comunitar de cadastru și agricultură;
i.    Compartiment achiziții publice;
B. Compartimente subordonate direct viceprimarului  Comunei Macea:

a. Cămin cultural;
b. Compartiment asistenți personali;
c. Compartimentul Serviciul Voluntar pentru Situații de Urgență (S.V.S.U.);

d. Compartimentul gospodărire comunală;

e. Biblioteca comunală;

f. Compartimentul administrativ;

g. Compartimentul transport.

C. Compartimente subordonate direct Secretarului General al Comunei Macea:
a. Compartiment juridic, resurse umane;
b. Compartiment starea civilă;
c. Compartiment asistență socială;
d. Compariment agricol.
(2) Aparatul de specialitate al Primarului  Comunei Macea cuprinde un număr de 57 posturi bugetare, din care, după natura raporturilor de serviciu, sunt 2 funcţii de demnitate publică,  2 funcții publice de conducere, 16 funcţii publice de execuție şi 27 funcții contractuale de execuție.

(3) După natura atribuţiilor titularului, funcţiile publice ale aparatului de specialitate ocupate se împart în: 2 funcţii publice de conducere si 16 funcţii publice de execuţie. Funcțiile contractuale  ocupate se împart în: 1 funcție contractuală de conducere și 26 funcții contractuale de execuție.
Art. 22. – Angajarea personalului

(1) Angajarea personalului în funcţiile publice sau contractuale din structura aparatului de specialitate al Primarului  Comunei Macea se fac prin concurs, cu respectare reglementărilor legale în vigoare.

(2) Regimul general al raporturilor juridice dintre funcţionarii publici si Primăria  Comunei Macea este reglementat de O.U.G. nr. 57/2019 privind Codul Administrativ.

 (3) Salariaţii angajaţi cu contract individual de muncă îşi desfăşoară activitatea în baza raporturilor de muncă conform prevederilor Legii nr. 53/2003 – (r1) privind Codului muncii, cu modificările şi completările ulterioare.

(4) Normele de conduită profesională a funcţionarilor publici și personalului contractual sunt reglementate de O.U.G. nr. 57/2019, privind Codul Administrativ, şi sunt obligatorii pentru funcţionarii publici și personalul contractual, precum si pentru persoanele care ocupă temporar o funcţie publică în cadrul Primăriei  Comunei Macea.
Art. 23. – Regulamentul Intern

Angajaţii, funcţionari publici sau contractuali, din Aparatul de specialitate al primarului îşi desfăşoară activitatea cu respectarea Regulamentului Intern al Primăriei, a Codului de Etică aprobat prin dispoziţia Primarului  Comunei Macea.
CAPITOLUL III :

ATRIBUŢIILE APARATULUI DE SPECIALITATE AL PRIMARULUI  COMUNEI MACEA
Art. 24. – Atribuţii, competenţe si răspunderi cu caracter general ce revin structurilor din aparatul
de specialitate al primarului

(1) În vederea respectării prevederilor legale privind organizarea şi implementarea sistemului managerial de control intern conform OG nr.119/1999, respectiv a OSGG nr. 600/2018 compartimentele instituţiei publice vor realiza următoarele lucrări manageriale: 
1. Planul managerial anual ce cuprind obiectivele compartimentului sau serviciului;  

2. Monitorizarea, control-evaluarea şi raportarea anuală a stadiului de realizare a obiectivelor reieşite din planul managerial anual; 

3. Gestionarea abaterilor de la obiectivele si procedurile stabilite ale serviciului sau compartimentului;  

4. Registrul de riscuri şi analiza riscurilor anuală finalizată cu elaborarea planurilor de măsuri de gestionare a riscurilor activităților serviciului sau compartimentului;   

5. Monitorizarea performanţelor utilizând indicatori cantitativi şi calitativi, inclusiv cu privire la economicitate, eficienţă şi eficacitate, ai serviciului sau biroului;   

6. Manualul de proceduri pe activităţi al serviciului sau compartimentului.

7. Programul de aplicare in practica si dezvoltare a celor  16 standarde manageriale
8. Raportarea stadiului de implementare a standardelor manageriale. 

(2) Compartimentele din structura aparatului de specialitate al primarului au următoarele atribuţii generale, competenţe si răspunderi comune:

1. respectarea regulamentelor, a procedurilor de lucru și a standardelor Sistemului de control intern/managerial aprobate;

2. întocmirea proiectelor de hotărâri, a expunerilor de motive și a rapoartelor de specialitate din domeniul propriu de activitate;

3. cunoaşterea permanentă a modificărilor legislative care reglementează domeniul de activitate propriu;

4. realizarea la termen a tuturor acţiunilor si activităţilor necesare implementării sistemelor şi programelor de informatizare ale instituţiei în domeniul propriu de activitate;

5. realizarea la termen a programelor si activităţilor proprii; întocmirea la termen a documentelor de angajare bugetară si de plată ;

6. soluţionarea si transmiterea răspunsurilor în termenul legal la toate adresele, cererile, petiţiile, reclamaţiile sau sugestiile repartizate;

7. furnizarea promptă a informaţiilor rezultate din activitatea proprie solicitate de către un alt compartiment;

8. punerea în aplicare a hotărârilor Consiliului Local din domeniul propriu de activitate;

9. asigurarea iniţierii procedurilor de achiziţii publice de servicii/produse/lucrări la termen, astfel încât finalizarea procedurii prin încheierea contactului de achiziţie să fie făcută la momentul oportun;

10. elaborarea documentelor din cadrul documentaţiei de atribuire a contractelor/acordurilor cadru de achiziţie publică aferente lucrărilor, serviciilor si produselor specifice fiecărui compartiment de specialitate în vederea iniţierii si derulării procedurilor de achiziţie, respectiv întocmirea contractelor/acordurilor cadru atribuite/încheiate la finalizarea acestora conform Procedurii de efectuare a achiziţiilor publice de produse, servicii sau lucrări prin procedurile de achiziţie publică aşa cum sunt ele definite în Legea 98/2016 privind achizițiile publice  şi a Procedurii de elaborare, încheiere si urmărire a contractelor;

11. fac parte din comisiile de evaluare a ofertelor, comisii desemnate pentru atribuirea contractelor de achiziţie publică, a contractelor de concesiune de lucrări publice și a contractelor de concesiune de servicii, precum si din colectivele de coordonare si supervizare desemnate în vederea elaborării documentaţiei necesare în vederea iniţierii si derulării procedurilor de atribuire a contractelor de concesiune de lucrări publice sau servicii;

12. furnizarea informaţiilor de interes public, conform prevederilor legale;

13. întocmirea, cu asistenţa juridică a Secretarului General al Comunei, a contractelor de achiziţii publice derulate de compartimentele proprii;

14. asigurarea, întocmirea si susţinerea tuturor materialelor, informaţiilor, documentelor tehnice, economice, juridice sau de altă natură necesare în acţiunile în instanţă din domeniul propriu de activitate în care este implicată autoritatea administraţiei publice locale ale  Comunei Macea;

15. participarea în cadrul comisiilor de specialitate înfiinţate în baza hotărârilor Consiliului Local al  Comunei Macea sau prin dispoziţia Primarului  Comunei Macea;

16. perfecţionarea permanentă a pregătirii profesionale;

17. semnalarea către conducerea instituţiei a oricăror probleme deosebite legate de activitatea acesteia, despre care se ia cunoştinţă în timpul îndeplinirii sarcinilor sau în afara acestora, chiar dacă acestea nu vizează direct domeniul în care are responsabilităţi si atribuţii;

18. îndeplinirea oricăror altor atribuţii, sarcini si lucrări din domeniul propriu de activitate, încredinţate verbal, în scris sau dispuse prin act administrativ emis de către primar.

(3) Responsabilii Compartimentelor din aparatul de specialitate al primarului au următoarele atribuţii, competenţe si răspunderi comune, cu caracter general :

1. asigurarea organizării întregii activităţi a structurii pe care o coordonează în vederea realizării atribuţiilor si pentru buna gestionare a resurselor umane si a fondurilor materiale ale structurii;

2. urmărirea respectării regulamentelor si a procedurilor de lucru si a standardelor Sistemului de control intern/managerial aprobate;

3. iniţierea si revizuirea, ori de câte ori este necesar, a procedurilor de lucru aprobate din domeniul propriu de activitate;

4. asigurarea elaborării proiectelor de hotărâri, a expunerilor de motive si a rapoartelor de specialitate din domeniul propriu de activitate, conform procedurilor corespunzătoare;

5. urmărirea si cunoaşterea permanentă a modificărilor legislative care reglementează domeniul de activitate propriu si informarea personalului din subordine cu privire la legislaţia în vigoare;

6. întocmirea bugetelor proiectelor, programelor si activităţilor proprii, respectiv fundamentarea acestora; întocmirea la termen a documentelor de angajare bugetară si de plată ale activităţilor proprii;

7. întocmirea informărilor periodice legate de activitatea proprie a structurilor pe care le coordonează, a programului comisiilor speciale pe care le coordonează si publicarea lor pe pagina web oficială a  Comunei Macea, conform regulamentului stabilit de primar; întocmirea unui calendar cu activităţile anuale cu caracter permanent;

8. participarea la şedinţele comisiilor de specialitate si ale plenului Consiliului Local al  Comunei Macea, ori de câte ori este necesar;

9. analizarea si repartizarea în cadrul departamentului a corespondenţei primite; urmărirea modului de soluţionare si transmitere a răspunsurilor în termenul legal la toate adresele, cererile, petiţiile, reclamaţiile sau sugestiile sosite prin registratura primăriei, inclusiv pe pagina web oficială a Primăriei  Comunei Macea date spre competenţă soluţionării;

10. furnizarea în limita competenţei a informaţiilor solicitate si necesare celorlalte structuri din cadrul primăriei pentru asigurarea funcţionării lor;

11. urmărirea punerii în aplicare a hotărârilor consiliului local din domeniul propriu de activitate;

12. formularea de propuneri privind structura organizatorică, numărul maxim de posturi necesar funcţionării departamentului; întocmirea fişelor posturilor şi a celor de evaluare profesională ale personalului din subordine, până la nivelul lor de competenţă; stabilirea necesarului de formare profesională a salariaţilor;

13. realizarea instruirii din punct de vedere a securităţii muncii pentru personalul din subordine;

14. verificarea, semnarea si avizarea, după caz, a documentelor emise de structura din subordine;

15. asigurarea iniţierii procedurilor de achiziţii publice de servicii/produse/lucrări la termen, astfel încât finalizarea procedurii prin încheierea contactului de achiziţie să fie făcută la momentul oportun;

16. coordonare si supravegherea realizării de către structurile din subordine a atribuţiilor cu caracter general si specific ce le revin acestora;

17. evaluarea periodică a modului de îndeplinire a obiectivelor, sarcinilor si activităţii departamentului;

18. participarea ca membru în comisiile de specialitate constituite în cadrul Primărie  Comunei Macea, conform dispoziţiilor primarului, sau hotărârilor de consiliu, după caz.

Art. 25. – Atribuţii specifice

(1) Compartimentele din structura aparatului de specialitate au atribuţii specifice, stabilite în prezentul Regulament de Organizare și Funcționare.

(2) Responsabilii Compartimentelor au obligaţia să stabilească în fişele posturilor şi în sarcinile de serviciu ale personalului din subordine toate activităţile şi răspunderile pentru îndeplinirea atribuţiilor generale si specifice ale structurii din subordine.

SECȚIUNEA I – ATRIBUȚII ALE COMPARTIMENTELOR SUBORDONATE PRIMARULUI
Art. 26. – CABINETUL PRIMARULUI 
Cabinetul Primarului este un compartiment funcţional din cadrul structurii organizatorice a Primăriei Comunei Macea, subordonat direct Primarului. Structura organizatorică a Cabinetului Primarului este conform organigramei şi statului de funcţii aprobate de Consiliul local al Macea.



Consilierul Personal al Primarului își desfășoară activitatea în cadrul aparatului de specialitate al Primarului numai pe perioada de mandat al Primarului și îți exercită acele atribuții care i-au fost delegate prin Dispoziție de către Primarul  Comunei Macea.

Cabinetul Primarului are ca principale atribuţii specifice:
1. asigurarea consilierii primarului pe anumite probleme specifice unor domenii de activitate ale administraţiei publice locale;

2. asigurarea înregistrării, repartizării şi urmăririi rezolvării corespondenţei adresate primarului din partea cetăţenilor, a Preşedenţiei, Guvernului şi altor instituţii; 

3. întocmeşte agenda de lucru a primarului;

4. participă la audienţele primarului şi se preocupă de evidenţa şi transmiterea solicitărilor compartimentelor de specialitate spre competenta soluţionare a acestora

5. asigură păstrarea şi folosirea însemnelor oficiale, în conformitate cu prevederile legale în vigoare; 

6. semnalează primarului orice probleme deosebite legate de activitatea instituţiei, despre care ia cunoştinţă în timpul îndeplinirii sarcinilor sau în afara acestora, chiar dacă acestea nu vizează direct domeniul în care are responsabilităţi şi atribuţii, şi face propuneri pentru rezolvarea problemelor constatate; 
7. furnizează Ia solicitarea Primarului, date şi informaţii de sinteză necesare adoptării unor decizii pentru realizarea obiectivelor instituţiei;

8. prezintă periodic primarului informări privind principalele probleme ale comunităţii sau/şi ale instituţiilor şi serviciilor publice aflate sub autoritatea Consiliul local al comunei Macea;

9. efectuează deplasări în teren şi îl informează pe primar de constatările făcute, pentru luarea unor decizii benefice pentru comunitate, din punct de vedere tehnic şi organizatoric
10. analizează şi propune măsuri pentru îmbunătăţirea sistemului de relaţii funcţionale din cadrul aparatului de specialitate al primarului, delimitarea competenţelor şi responsabilităţilor, creşterea calităţii serviciilor şi stimularea inovării;

11. contribuie la dezvoltarea şi perfecţionarea sistemului de comunicare şi relaţionare intre

primărie şi mediul extern;

12. se documentează în vederea informării primarului în legătură cu modul în care personalul cu funcţie de conducere (şef birou) realizează perfecţionarea pregătirii profesionale a subordonaţilor, cum se preocupă de păstrarea patrimoniului instituţiei, a dotărilor acesteia şi pentru reducerea la minim a cheltuielilor materiale;

13. protejează imaginea instituţiei, scop pentru care colaborează cu toate structurile din instituţie;

14. reprezentarea instituţiei primarului în relaţia cu cetăţeanul, administraţia centrală şi locală, alte instituţii şi organizaţii în baza mandatului conferit de primar;

15. urmăreşte soluţionarea şi prezentarea documentelor la termen de către compartimentele din structura organizatorică a Primăriei  Comunei Macea, armonizarea programelor intercompartimentale;

16. pregăteşte informări şi materiale;

17. realizează analize şi pregăteşte rapoarte, în acest sens având competenţa de a solicita orice informaţie, situaţie centralizată, document, etc.
18. asigură evidenţa şi dactilografierea corespondenţei primarului;

19. urmăreşte realizarea răspunsurilor la corespondenţa sosită pe numele Primarului;

20. asigură legăturile serviciilor de protocol ale instituţiilor publice centrale şi locale;

21. întreţine relaţii de colaborare şi contacte cu Consiliul Local al  Comunei Macea, Prefectura, Parlamentul, Guvernul, precum şi cu organizaţiile politice şi apolitice în vederea coordonării unor activităţi şi programe;
22. asigură planificarea şi desfăşurarea acţiunilor şi manifestărilor organizate de Primar.
Art. 27. – BIROUL CONTABILITATE, BUGET, IMPOZITE ȘI TAXE
(1) Biroul contabilitate, buget, impozite și taxe reprezintă autoritatea în domeniul întocmirii, aprobării si realizării bugetului local al  Comunei Macea. 

(2) Biroul contabilitate, buget, impozite și taxe - desfăşoară o activitate de interes public, ale cărui scopuri principale sunt administrarea corectă si eficientă a resurselor materiale si financiare ale autorităţii publice locale la nivelul unităţii administrativ-teritoriale.

(3) Șeful Biroului, îndeplineşte următoarele atribuţii specifice:

1. organizeaza, efectueaza, urmareste si coordoneaza intreaga activitate financiar-contabila conform reglementarilor in vigoare;

2. preluarea, prelucrarea si soluţionarea documentelor pe care le primeşte din exterior (adrese de la unităţi de învăţământ, Consiliul Local Macea, Ministerul Finanţelor Publice, bănci, etc.);

3. elaborarea documentelor si transmiterea lor spre solicitanţii externi (raportări financiare către Consiliul Judeţean Arad sau D.G.F.P Arad, raportări privind datoria publică locală atât către Ministerul Finanţelor Publice cât şi către băncile comerciale cu care Primăria  Comunei Macea are încheiate contracte de împrumut);

4. preluarea, prelucrarea si soluţionarea documentelor de la compartimentele din Primărie care sunt de competenţa sa (note interne, procese verbale de recepţie la terminarea lucrărilor si a recepţiilor finale la obiectivele de investiţii realizate de către primăria  Comunei Macea  indiferent de sursa de finanţare, contracte, etc.);

5. elaborarea documentelor și transmiterea lor spre compartimentele din Primărie în a căror competenţă se află prelucrarea/transmiterea lor (note interne, nomenclator arhivistic, etc.);

6. întocmirea raportărilor obligatorii stabilite de conducere pentru pagina web a comunei, mass-media, s.a. (contractarea de împrumuturi, aprobarea bugetului local de venituri si cheltuieli a  Comunei Macea, aprobarea bugetelor de venituri si cheltuieli ale instituţiilor publice finanţate integral sau parţial din venituri proprii, informări asupra unor evenimente, etc.);

7. elaborarea referatelor de specialitate pentru proiectele de hotărâri ale consiliului local;

8. elaborarea unor proiecte de hotărâri de consiliu și înaintarea lor primarului; (fundamentarea si elaborarea anuală a proiectului bugetului local de venituri si cheltuieli a primăriei  Comunei Macea; elaborarea anuală a proiectului bugetului de venituri si cheltuieli al instituţiilor finanţate integral sau parţial din venituri proprii la nivelul  Comunei Macea, elaborarea bugetului general consolidat al unităţii administrativ teritoriale, rectificarea bugetului local de venituri si cheltuieli al  Comunei Macea, rectificarea bugetului de venituri si cheltuieli al instituţiilor finanţate integral sau parţial din venituri proprii la nivelul  Comunei Macea, rectificarea bugetului general consolidat al unităţii administrativ teritoriale);

9. elaborarea proiectului de hotărâre privind aprobarea execuţiei anuale si trimestriale a bugetului local de venituri si cheltuieli al  Comunei Macea; aprobarea execuţiei anuale si trimestriale a bugetului de venituri si cheltuieli al instituţiilor finanţate integral sau parţial din venituri proprii la nivelul  Comunei Macea, aprobarea alocării de fonduri de la bugetul local, etc.;

10. iniţierea, întocmirea documentaţiilor tehnice, lansarea și urmărirea procedurilor de achiziţii publice ale achiziţiilor de bunuri, servicii și/sau lucrări publice din domeniul său de competenţă (servicii de consultanţă financiară, servicii financiare concretizate în împrumuturi sau alte forme de surse financiare atrase la bugetul local);

11. stabilirea, urmărirea și recuperarea atât pe cale amiabilă cât și ca urmare a derulării unor acţiuni în instanţă a unor creanţe fiscale la nivelul bugetului  Comunei Macea,

12. participarea în comisiile de specialitate organizate pentru derularea activităţilor din domeniul de competenţă (Comisia de soluţionare a cererilor depuse în baza O.U.G nr. 51/2006 – privind serviciile comunitare de utilităţi publice, cu modificările şi completările ulterioare, comisiile de specialitate ale Consiliului local Macea, etc.);

13. întocmirea documentaţiilor privind contractarea de împrumuturi atât în faza de achiziţie cât si în cele ulterioare semnării contractelor de împrumut în vederea modificării condiţiilor de contractare;

14. întocmirea de rapoarte, analize si prognoze privind realizarea bugetului de venituri si cheltuieli al  Comunei Macea pe care le prezintă primarului si consiliului local;

15. asigurarea relaţiei de comunicare și de fluidizare a informaţiilor de natură economică dintre serviciile de specialitate coordonate și celelalte compartimente din cadrul primăriei;

16. organizarea conducerii la zi a registrului datoriei publice și registrul garanţiilor locale, informarea Ministerului Finanţelor Publice cu privire la hotărârile Consiliului local al  Comunei Macea privind contractarea de împrumuturi;

17. ţinerea evidenţei arhivistice a tuturor contractelor încheiate de către instituţie.

18. întocmirea si prezentarea spre aprobare a bugetului general consolidat al Primăriei  Comunei Macea;

19. elaborarea proiectelor bugetului local echilibrat, cu anexele la acesta, pentru anul bugetar următor, precum si estimările pentru următorii 3 ani;

20. repartizarea pe trimestre a bugetului aprobat, în funcţie de posibilităţile reale de încasare a veniturilor si de priorităţile stabilite în efectuarea cheltuielilor;

21. organizarea si ţinerea evidenţei angajamentelor legale si a angajamentelor bugetare pentru fiecare subdiviziune a clasificaţiei bugetare;

22. organizarea evidenţei creditelor bugetare aprobate pentru fiecare subdiviziune a clasificaţiei bugetare precum si a modificărilor intervenite pe parcursul anului, ca urmare a rectificărilor de buget;

23. organizarea evidenţei angajamentelor bugetare si compararea datelor angajamentelor bugetare aprobate si a celor angajate pentru a putea determina creditele bugetare disponibile care pot fi angajate;

24. reevaluarea la finele lunii a angajamentelor legale exprimate în alte monede decât moneda naţională;

25. angajarea și ordonanţarea cheltuielilor urmare a verificării documentelor justificative;

26. întocmirea fișei obiectivului de investiţie aflat în derulare, respectiv ţinerea la zi a evidenţei garanţiilor de bună execuţie reţinute, respectiv restituirea garanţiei în baza referatelor întocmite de compartimentele de specialitate;

27. efectuarea deschiderilor de credite (finanţări), pentru conturile proprii, urmare a verificării încadrării acestora în planurile aprobate;

28. întocmirea si prezentarea spre aprobare a Consiliului Local al  Comunei Macea, până la data de 31 mai a fiecărui exerciţiu financiar, a conturilor anuale de execuţie ale bugetului local, ale împrumuturilor interne si externe pentru anul bugetar anterior;

29. întocmirea și prezentarea spre aprobare a Consiliului Local al primăriei  Comunei Macea a conturilor de execuţie ale bugetului local, în luna aprilie pentru primul trimestru, și respectiv lunile iulie, octombrie și decembrie pentru celelalte trimestre ale anului bugetar în curs de execuţie;

30. urmărirea, respectarea și punerea în aplicare a hotărârilor Consiliului Local privind alocarea unor sume pe diferitele destinaţii;

31. urmărirea, respectarea și ţinerea evidenţei sumelor defalcate din unele venituri ale bugetului de stat pe destinaţii precise stabilite prin legea bugetului de stat;

32. întocmirea solicitărilor suplimentare de sume defalcate adresate Consiliul Judeţean Arad în situaţia în care aceste sume sunt insuficiente (asistenţi personali, persoane cu handicap, s.a.);

33. întocmirea documentaţiilor necesare pentru contractarea de împrumuturi de către instituţie de la diferiţi agenţi de creditare;

34. urmărirea derulării contractelor de credit, plata ratelor, a dobânzilor si a comisioanelor percepute; ţinerea la zi a registrului datoriei publice;

35. confruntarea nivelului deschiderilor de credite din evidenţa biroului buget cu cel din contul de execuţie emis de trezorerie;

36. verificarea periodică a evoluţiei încasărilor pe fiecare categorie de venituri încasată, întocmirea unor situaţii comparative cu aceleaşi perioade ale anilor precedenţi;

37. întocmirea rapoartelor lunare privind serviciul datoriei publice locale către Ministerul Finanţelor, conform Ordinului 1059/2008 - privind aprobarea Normelor metodologice pentru înregistrarea şi raportarea datoriei publice, cu modificările şi completările ulterioare.

38. transmiterea în format electronic a informaţiilor ce fac obiectul prevederilor art. 76^1 din Legea 273/2006 privind Finanţele publice locale, cu modificările şi completările ulterioare, modificată prin Legea 187/2012;

39. întocmirea raportărilor lunare privind plăţile efectuate din sursele 6 si 7, conform Ordinului nr. 2941/2009 privind modificarea si completarea Normelor metodologice privind întocmirea şi depunerea situaţiilor financiare trimestriale ale instituţiilor publice, precum si a unor raportări financiare lunare în anul 2009,;

40. stabilirea, urmărirea si recuperarea atât pe cale amiabilă cât si ca urmare a derulării unor acţiuni în instanţă a unor creanţe fiscale la nivelul bugetului primăriei  Comunei Macea.

COMPARTIMENT CONTABILITATE, BUGET
Date de identificare:

Locaţia unde se desfăşoară activitatea: sediul Primăriei Comunei Macea, str. Primărie, nr. 8, email: contabilitate@macea.ro
Misiunea şi scopul:

Compartiment contabilitate, buget asigură realizarea execuţiei bugetului de venituri şi cheltuieli, evidența patrimoniului aflat în administrare şi a contului anual de execuţie, precum şi măsurarea, evaluarea, cunoaşterea, gestiunea şi controlul activelor, datoriilor şi capitalurilor proprii, precum şi a rezultatelor obţinute din activitatea desfăşurată. Totodată, asigură fundamentarea și elaborarea proiectului bugetului local de venituri şi cheltuieli bugetului de credite interne, bugetului din fonduri externe nerambursabile și bugetului institutiilor publice subordonate, deschiderea și repartizarea creditelor bugetare in limita creditelor aprobate.


A. Atribuții privind înregistrările contabile
1. întocmirea documentelor de plată si asigurarea plăţilor cheltuielilor bugetare, în limita creditelor deschise si a disponibilităţilor aflate în cont; verificarea condiţiilor de acceptare a documentelor de plată; verificarea concordanţei între ordinele de plată emise si extrasele de cont eliberate de trezorerie, bănci, s.a.;

2. planificarea, coordonarea, organizarea și controlarea ţinerii evidenţei contabile bugetare;

3. întocmirea fisei mijloacelor fixe, evidenţierea si înregistrarea în contabilitate a imobilizărilor

si a amortizărilor mijloacelor fixe din patrimoniul public sau privat al primăriei  Comunei Macea;

4. întocmirea balanţelor lunare, dărilor de seamă contabile trimestriale si anuale si a oricăror altor situaţii financiare cerute de Direcţia Judeţeană a Finanţelor Publice sau Trezorerie;

5. verificarea si centralizarea bilanţurilor contabile si a anexelor aferente pentru unităţile finanţate din bugetul local a celor autofinanţate în vederea întocmirii Bilanţului Consiliului local Macea.;

6. înregistrarea în contabilitate a veniturilor, pe baza situaţiilor centralizate primite de la Impozite si Taxe Locale si D.G.F.P.Arad- Trezoreria;

7. întocmirea, semnarea si remiterea spre decontare Trezoreriei  Comunei Macea a ordinelor de plată întocmite în vederea restituirii impozitelor încasate în plus de la persoane juridice, cele pentru regularizarea sumelor calculate eronat sau virate în plus de către Impozite si Taxe Locale;

8. înregistrarea în ordine cronologică în contabilitate a tuturor cheltuielilor în baza documentelor justificative;

9. întocmirea registrelor contabile prevăzute de legislaţia în vigoare;

10. urmărirea și înregistrarea în contabilitate a creditelor contractate de administraţia locală;

11. evidenţierea și urmărirea oricăror avansuri plătite și a decontării lor;

12. derularea activităţilor de casierie a primăriei;

13. întocmirea fisei debitorilor și creditorilor;

14. întocmirea și evidenţa facturilor emise de primărie urmare a contractelor încheiate având ca obiect: vânzări, concesiuni, închirieri, asocieri, etc.;

15. evidenţa contractelor și a încasărilor din concesiuni, închirieri, asocieri, vânzări, etc.;

16. evidenţa documentelor cu regim special și a altor valori;

17. urmărirea derulării contractelor de concesiune a serviciilor publice, modul de calcul a redevenţei și achitarea în termen a acestora;

18. întocmirea bugetelor proiectelor, programelor și activităţilor proprii desfăşurate de compartiment; întocmirea la termen a documentelor de angajare bugetară și de plată din domeniul de activitate;

19. asigurarea inventarierii anuale sau ori de câte ori este nevoie a bunurilor materiale si valorilor băneşti ce aparţin Primăriei Comunei Macea și administrarea corespunzătoare a acestora;

20. stabilirea, urmărirea și recuperarea atât pe cale amiabilă cât și ca urmare a derulării unor acţiuni în instanţă a unor creanţe fiscale la nivelul bugetului Primăriei  Comunei Macea;

21. notificarea către Consiliul Concurenţei a oricărei intenţii de a acorda un ajutor de stat nou, ori de a modifica un ajutor de stat existent, conform Regulamentului privind forma, conţinutul și alte detalii ale notificării unui ajutor de stat;

22. raportarea către Consiliul Concurenţei a oricărui ajutor nou de stat acordat în termenul si formatul prevăzut de legislaţie, ţinerea evidenţei specifice a ajutoarelor de stat acordate prin bugetul local.

23. întocmeste statele de plata, respectiv statele pentru acordarea indemnizatiilor cuvenite persoanelor cu handicap, pe baza pontajelor lunare;
24. întocmește pontajele lunare pentru personalul din cadrul administratiei publice locale;
25. întocmește rapoartele statistice lunare, semestriale și anuale privind utilizarea fortei de muncă și a fondurilor de salarii, pe activități;
26. conlucrează cu Compartimentul resurse umane, la întocmirea statelor de plată lunare, centralizeaza și verifica reținerile efectuate, completeaza dispozitiile de plată pentru rețineri și pentru viramentele obligatorii;
27. ține evidența retinerilor din salar și a contractelor de garanție;
28. conduce evidența contabila sintetica și analitică pentru majoritatea activităților cuprinse în bugetul de cheltuieli și în bugetul activităților autofinanțate;
29. participă la organizarea sistemului informațional al institutiei, urmărind folosirea cât mai corectă a datelor contabile;

30. asigură întocmirea, circulația și păstrarea documentelor justificative ce stau la baza inregistrarilor contabile și se preocupă de prelucrarea informatizată a lucrărilor din domeniul financiar­contabil;

31. răspunde de corelația situațiilor care se găsesc în evidentele plătitorilor de impozite și taxe și alte venituri ale bugetului local cu execuția bugetară existentă la Trezoreria Arad;

32. răspunde și verifică zilnic corelația tuturor încasărilor pe categorii de creanțe ale bugetului  local;

33. rezolvă orice alte sarcini prevăzute în acte normative referitoare la activitatea financiar­ contabilă;

B. Atribuţii Control Financiar Preventiv 

1. Fac obiectul controlului financiar preventiv proiectele de operaţiuni (documentele prin care se urmăreşte efectuarea unor operaţiuni după aprobarea de o autoritate competentă, potrivit legii) referitoare la:

a. Angajamentele legale şi bugetare; angajamentele legale sunt toate actele cu efect juridic, din care reiese că ar putea rezulta o obligaţie pe seama fondurilor publice sau a patrimoniului public; angajamentele bugetare sunt actele prin care o autoritate competentă, potrivit legii afectează fondurile publice unei anumite destinaţii;

b. Deschiderea şi repartizarea de credite bugetare;

c. Modificarea repartizării pe trimestre şi pe subdiviziuni ale clasificaţiei bugetare a creditelor aprobate, inclusiv prin virarea de credite;

d. Efectuarea de plăţi din fondurile publice;

e. Efectuarea de încasări în numerar;

f. Vânzarea, gajarea, concesionarea sau închirierea de bunuri din domeniul privat al Statului Român sau a Comunei Macea;

g. Concesionarea sau închirierea de bunuri din domeniul public al Comunei Macea;

h. Alte tipuri de operaţiuni stabilite prin ordin al Ministrului Finanţelor Publice sau de conducătorii instituţiilor publice; 

COMPARTIMENT IMPOZITE ȘI TAXE
     Date de identificare:

Locaţia unde se desfăşoară activitatea: sediul Primăriei Comunei Macea, str. Primăriei, nr. 8, email: impozite@macea.ro, executare@macea.ro.

C. Atribuții privind casieria
 1.  Completează registrul de casa în lei şi înscrie în registre operaţiunile efectuate (dispoziţii de încasare/plata, deconturi); 

2. Efectuează operaţiunile cu bancă şi ţine legătura cu băncile în ceea ce priveşte atribuţiile ce-i revin;

3. Întocmeşte zilnic situaţia disponibilului în numerar al Primăriei și răspunde de existența cronologica la zi;

4. Răspunde de tinerea corecta și la zi a evidentei primare privind activităţile de încasări și plăţi prin casierie;

5. Întocmeşte corect și la zi chitanţele pentru sumele încasate de la contribuabili;

6. Încasează sumele de bani de la contribuabili, prin numărare faptica, în prezența acestora. 

7. La primirea chitanţierelor le verifica filă cu filă, urmărind cursivitatea numerelor și semnează pe ultimul exemplar;

8. Primeşte de la predători și verifică numerarul, monetarele și chitanţele, pe baza borderoului-monetar, care serveşte la justificarea modului de utilizare a chitanţelor;

9. Întocmeşte zilnic Registrul de casa fără corecturi, ştersături sau tăieturi, iar daca se fac totuşi, din greşeala, suma greşit trecută se barează cu o linie și se semnează de către casierul care a efectuat corectura;

10. Preda în contabilitate primul exemplar din Registrul de casa, pentru operarea încasărilor în programul de contabilitate,  împreună cu documentele de casă;

11. Ridică de la Trezorerie extrasul de cont și îl predă în contabilitate pentru a fi înregistrat;

12. Răspunde de depunerea integrala a numerarului încasat în fiecare zi la Trezorerie, în conturile corespunzătoare ale Comunei Macea 

13. Respecta plafonul de casă, plafonul de plăţi/zi;

14. Răspunde de exactitatea calculelor din documentele întocmite; 

15. Eliberează numerar din casierie numai pe baza unei Dispoziţii de plată semnată de primar şi CFP;

D. Atribuţii privind impozitele şi taxele locale 

1. Înregistrarea debitelor şi încasărilor în extrasul de rol al localităţilor aflate pe raza  Comunei Macea;

2. Identificarea pe raza de activitate a persoanelor care posedă bunuri impozabile ;
3. Înscrierea fiscală în borderoul desfăşurător şi registrul de casă sumele încasate pe surse;
4. Eliberarea de certificate de atestare fiscală, înregistrarea şi eliberarea de certificate de înregistrare a vehiculelor;
5. Răspunde de editarea corectă a chitanţelor, note de plată pentru încasarea impozitelor şi taxelor locale, la prezentarea contribuabililor titulari de rol, pe numele şi pe bunurile  impozabile proprietate a celui care efectuează plata sau  în numele acestuia;

6. Înregistrează biletele prezentate de organizatorii de spectacole persoane juridice, vizează şi semnează carnetele şi urmăreşte încasarea de la aceştia a impozitului datorat;  

7. Constată contravenţiile şi aplică amenzile şi penalităţile prevăzute de legislaţia fiscală în domeniu;

8. Aplică sancţiunile prevăzute de actele normative aflate în vigoare, tuturor contribuabililor persoane juridice, care încalcă legislaţia fiscală şi ia măsurile ce se impun pentru înlăturarea deficienţelor constatate conform Ordonanţei nr.2/2001 - Ordonanţă privind regimul juridic al contravenţiilor;

9. Analizează, cercetează şi propune spre soluţionare Consiliului Local al  Comunei Macea cererile în legătură cu acordarea de înlesniri la plată obligaţiilor fiscale către bugetul local, precum şi a cererilor referitoare la operaţiunile de restituire şi compensări, în conformitate cu prevederile legale;
10. Urmăreşte şi răspunde de respectarea şi aplicarea hotărârilor consiliului local, dispoziţiilor  primarului  şi a celorlalte   acte   normative   care   reglementează impozitele şi taxele locale precum şi alte impozite şi taxe care constituie venit al bugetului local, datorate de persoanele fizice;
11. Asigură şi păstrează confidenţialitatea informaţiilor deţinute şi lucrărilor:
· încasarea impozitului şi taxei pe clădiri,

· impozitul şi taxa pe teren, 

· taxa asupra mijloacelor de transport,

· taxa pentru eliberarea certificatelor, avizelor şi autorizaţiilor, 

· taxa pentru mijloacele de reclamă şi publicitate, 

· taxa hotelieră, taxe speciale, 

· facilităţi comune pentru persoane fizice şi juridice,
12. ţinerea evidenţei si verificarea tuturor amenzilor de circulaţie și a altor amenzi;

13. identificarea sediului sau domiciliului debitorilor, cu sprijinul organelor de poliţie, Registrului Comerţului sau a instanţelor;

14. identificarea conturilor bancare sau a locurilor de muncă ale debitorilor, cu ajutorul băncilor si a Inspectoratului Teritorial de Muncă, pentru efectuarea popririlor pe salarii sau pe conturile bancare;

15. îşi însuşeşte şi respectă prevederile legislaţiei din domeniul securităţii şi sănătăţii în muncă şi măsurile de aplicare a acestora; 

16. întocmește proiectele de hotărâri privind majorarea/indexarea/stabilierea impozitelor și taxelor locale, precum și rapoartele de specialitate în susținerea acestor proiecte
E. Atribuţii Impunere – Constatare 

1. soluționează cererile pentru obţinerea certificatelor de atestare fiscală;

2. asigură şi răspunde de operarea corectă în rolurile unice a:

- Declaraţiilor impunere clădiri – case,  persoane fizice şi juridice;

- Declaraţiilor impunere teren, persoane fizice şi juridice;

- Declaraţiilor impunere impozit autovehicule persoane fizice şi juridice

- Declaraţiilor impunere autovehicule achiziţionate de la persoane fizice;

- Declaraţiilor impunere autovehicule achiziţionate de la persoane juridice;

- Declaraţiilor impunere autovehicule temporar  înmatriculate;

- Radierilor de clădiri, terenuri, mijlocace de transport;

- Declaraţiilor clădiri dobândite -  persoane fizice şi  juridice;

- Declaraţiilor clădiri construite – persoane fizice şi juridice;

- Declaraţiilor cu privire la modernizări la clădirile existente;

- Declaraţii terenuri dobândite – persoane fizice şi juridice;

3. asigură debitarea la începutul anului a persoanelor fizice şi persoanele juridice;

4. asigură aşezarea impozitelor si taxelor locale, prin date certe, pe baza cărora se vor putea estima veniturile fiscale ale bugetului local;

5. asigură gestionarea analitică a poziţiilor la impozitele pe clădiri, teren, taxa pe mijloacele de transport taxa pentru folosirea mijloacelor de reclamă și publicitate;

6. asigură confruntarea autorizaţiilor de construire emise de Compartimentul de Urbanism cu baza de date a de la Compartimentul Impozite si Taxe, pentru identificarea imobilelor nou construite, care nu au fost declarate după expirarea termenului de valabilitate a autorizaţiilor de construire;

7. asigură gestionarea arhivelor cu dosarele fiscale ale contribuabililor din  Comuna Macea,  persoane fizice cât si persoane juridice;

8. înregistrează biletele prezentate de organizatorii de spectacole persoane juridice, vizează şi semnează carnetele şi urmăreşte încasarea de la aceştia a impozitului datorat;  
9. aplică sancţiunile prevăzute de actele normative aflate în vigoare, tuturor contribuabililor persoane juridice, care încalcă legislaţia fiscală şi ia măsurile ce se impun pentru înlăturarea deficienţelor constatate conform Ordonanţei nr.2/2001 - Ordonanţă privind regimul juridic al contravenţiilor;

10. asigură evidenţa plăţilor de impozite şi taxe pe baza declaraţiilor depuse de persoanele juridice; 
11. răspunde pentru toate înregistrările, corecţiile şi modificările din rolurile unice şi evidenţă fiscală fiind singurul serviciu cu acces la operare în baza de date;                            

12. analizează, cercetează şi propune spre soluţionare Consiliului Local al  Comunei Macea  cererile în legătură cu acordarea de înlesniri la plată obligaţiilor fiscale către bugetul local, precum şi a cererilor referitoare la operaţiunile de restituire şi compensări, în conformitate cu prevederile legale, în cazul persoanelor juridice;    
13. analizează, cercetează şi soluţionează contestaţiile cu privire la stabilirea impozitelor şi taxelor locale, formulate de către persoanele juridice, conform competenţelor legale şi propune primarului modalitatea de soluţionare a contestaţiilor formulate împotriva actelor administrative fiscale;                                                        
14. propune, în condiţiile legii, modificarea cuantumului impozitelor şi taxelor locale, ce urmează a fi aprobate de către consiliul local, datorate de persoanele juridice;            

15. asigură prezentarea tuturor documentelor necesare ordonatorului principal de credite şi  consiliului  local, în  vederea întocmirii bugetului local;

16. urmăreşte şi răspunde de respectarea şi aplicarea hotărârilor consiliului local, dispoziţiilor  primarului şi a celorlalte acte normative care reglementează 
17. Impozitele şi taxele locale fiscale precum şi alte impozite şi taxe fiscale care constituie venit al bugetului local, datorate de persoanele juridice;
18. asigură şi păstrează confidenţialitatea informaţiilor deţinute şi lucrărilor.

19. efectuează inventarierea materiei impozabile conform procedurii de „Inventarierea materiei  impozabile” 

20. îşi însuşeşte şi respectă prevederile legislaţiei din domeniul securităţii şi sănătăţii în muncă şi măsurile de aplicare a acestora;

    F. Atribuţii Evidenţa Veniturilor
1. efectuarea evidenţei fiscale a veniturilor; efectuarea încasărilor în numerar de la contribuabili reprezentând impozite si taxe locale;

2. efectuarea descărcării rolurilor contribuabililor care au efectuat plăţi prin trezorerie;

3. întocmirea situaţiilor periodice, statistice sau comparative privind impozitele si taxele locale ;

4. întocmirea referatelor de restituire si compensare la solicitarea persoanelor fizice si juridice, efectuarea plăţilor reprezentând restituiri de sume;

5. întocmirea ordinelor de plată pentru reglarea conturilor de venituri;

6. întocmirea lunară a documentaţiei în vederea constituirii fondului prevăzut de OUG 92/2003; realizarea operaţiunilor prevăzute de legea bugetului de stat cu privire la acesta;

7. colaborarea cu Direcţia Generală a Finanţelor Publice a judeţului Arad, pentru care întocmeşte trimestrial situaţia veniturilor neîncasate la bugetul local de către marii contribuabili;

8. soluţionarea neconcordanţelor apărute cu contribuabilii persoane juridice în cazul plăţilor efectuate de acestea prin bancă;

9. întocmirea zilnică a jurnalului de casă cu privire la încasările zilnice, predarea numerarului încasat la sfârşitul zilei de lucru casieriei centrale urmând a fi depuse zilnic la Trezorerie; emiterea zilnic, a borderourilor de încasări pe tipuri de impozite.

    G. Atribuţii Executare Silită 

1. identificarea sediului sau domiciliului debitorilor, cu sprijinul organelor de poliţie sau a Registrului Comerţului, ori a instanţelor;

2. aplicarea procedurii executării silite, prevăzută de actele normative în vigoare, pentru recuperarea debitelor restante de la contribuabili, prin întocmirea de somaţii si titluri executorii în cazul neplăţii la termenele legale, iar în cazul depăşirii termenelor după deschiderea procedurii, trecerea la următoarele forme de executare silită si anume: înfiinţarea de popriri asupra conturilor contribuabililor persoane juridice, întocmirea de procese verbale de sechestru si valorificarea bunurilor prin licitaţie;

3. efectuarea situaţiilor centralizatoare lunare, cu evidenţa încasărilor rezultate din executarea silită; întocmirea situaţiilor centralizatoare analitice privind societăţile, respectiv sumele rămase de recuperat;

4. valorificarea bunurilor sechestrate prin modalităţi prevăzute de dispoziţiile legale în vigoare;

     H. Atribuţii Amenzi
1. efectuarea procedurilor de insolvabilitate ale debitorilor;

2. evidenţa dosarelor de insolvabili;

3. evidenţa încasărilor rezultate din executare silită amenzi;

4. întocmirea situaţiilor centralizatoare pentru amenzile aplicate/încasate.

    I. Alte atribuții
1. întocmeşte şi asigură implementarea Procedurilor Operaţionale în cadrul Biroului; 

2. întocmeşte Registrul Riscurilor şi documentele cu privire la implementarea sistemului de control Intern Managerial în cadrul Biroului:

3. participă ia întocmirea propunerilor bugetare, a notelor de fundamentare, a rapoartelor şi a proiectelor de hotărâri, când este cazul;

4. efectuează deplasări în interesul serviciului la instituţiile cu care colaborează;

5. predă la arhiva unităţii documentele pe care le gestionează;

6. îndeplineşte si alte atribuţii, la solicitarea Primarului  Comunei Macea, Consiliului Local Macea 
    sau stabilite prin lege,  în limita competentei profesionale.
Art. 28 - COMPARTIMENTUL AUDIT
(1)  Date de identificare:

Locaţia unde se desfăşoară activitatea: sediul Primăriei Comunei Macea, str. Primărie, nr. 8, email: audit@macea.ro
(2) Misiunea şi scopul :

Asigurarea obiectivităţii. oportunităţii şi conformităţii destinate să îmbunătăţească activitatea instituţiei şi să sprijine îndeplinirea obiectivelor acesteia
C.   Atribuțiile compartimentului audit:
1. elaborează norme metodologice proprii de funcționare a auditului public intern in cadrul Primăriei Comunei Macea în baza Legii 672/2002 , republicată ;

2. transmite normele metodologice proprii spre aprobarea primarului ;

3. înainteaza normele metodologice proprii intocmite si aprobate catre D.G.F.P. Timiș, Serviciul de Audit public intern pentru avizare ;

4. elaboreaza proiectul planului multianual de audit public intern , de regula pe o perioada de 3 ani și pe baza acestuia proiectul planului anual de audit intern , pana la 30 noiembrie a anului precedent pentru anul viitor , pe care il prezinta d-lui primar pentru a-l analiza , a propune sugestii de modificare sau de completare si de a-l aproba ;

5. proiectul planului multianual , respectiv proiectul planului anual de audit intern se elaborează pe baza evaluarii riscului asociat diferitelor structuri , activitati , programe , proiecte sau operatiuni si pri preluarea sugestiilor conducatorului Primarie Comunei Macea, prin consultare cu entitatile publice ierarhic superioare, ținând cont de recomandarile Curții de Conturi a României, activitatile care prezintă în mod constant riscuri ridicate trebuie sa fie auditate , de regula anual;

6. intocmeste referatul de justificare a misiunilor cuprinse in planul anual de audit ;

7. actualizeaza Planul anul de audit public intern, ori de catre ori au loc modificari legislative sau la cererea primarului ;

8. urmarește respectarea planului de audit intern intocmit pentru anul în curs, iar atunci cand modificarile legislative impugn acest lucru, întocmește un referat de modificare a acestuia cu aprobarea primarului;

9. efectuează activități de audit public intern pentru a evalua dacă sistemele de management financiar și control al Primăriei Comunei Macea sunt transparente și sunt conforme cu normele de legalitate, regularitate, economicitate, eficiență și eficacitate;
10. în caz de necesitate, desfasoara, cu aprobarea primarului, misiuni de audit ad-hoc, considerate misiuni de audit intern cu caracter excepțional, necuprinse în planul anual , cu specificarea timpului necesar pentru aceste lucrări, aspect ce va influența nivelul de realizare al planului inițial, în condițiile prevăzute la art. 17 al Legii 672/2002;

11. compartimentul de audit public intern auditeaza, cel putin o data la 3 ani, fără a se limita   la acestea, următoarele:

a) activitatile financiare sau cu implicatii financiare desfasurate de Primaria Comunei Macea din momentul constituirii angajamentelor pana la utilizarea fondurilor de catre beneficiarii finali, inclusiv a fondurilor provenite din finantare externa;

b) plațile asumate prin angajamente bugetare și legale, inclusiv din fondurile comunitare;

c) administrarea patrimoniului, precum și vânzarea, gajarea, concesionarea sau închirierea de bunuri din domeniul privat al statului sau al Comunei Macea;
d) concesionarea sau inchirierea de bunuri din domeniul public al statului ori al unitatilor administrativ-teritoriale;

e) constituirea veniturilor publice, respectiv modul de autorizare și stabilire a titlurilor de creanță, precum și a facilităților acordate la încasarea acestora;

f) alocarea creditelor bugetare;

g) sistemul contabil si fiabilitatea acestuia;

h) sistemul de luare a deciziilor;

i) sistemele de conducere și control, precum și riscurile asociate unor astfel de sisteme;

j) sistemele informatice.
D.
Responsabilităţi:

-
îndeplinirea sarcinilor şi atribuţiilor specifice compartimentului;

-
îndeplinirea obiectivelor instituţiei.

E.
Competenţe:

-
independenţă deplină in exercitarea atribuţiilor prevăzute de lege pentru realizarea misiunilor de audit intern.

F.
Sistemul de relaţii:

-
din punct de vedere ierarhic funcţional compartimentul este, potrivit prevederilor legale, în directa subordonare a conducătorului instituţiei;

-
relaţiile funcţionale ale compartimentului se stabilesc cu toate birourile, serviciile şi direcţiile din instituţie, de la care primeşte informaţiile solicitate în desfăşurarea misiunilor de audit cuprinse în; fişa postului salariaţilor, proceduri de lucru, alte documente specifice activităţii fiecărui compartiment;

-
informaţiile transmise către compartimentele din primărie sunt conţinute de documentele specifice misiunilor de audit: notificări, minute ale şedinţelor de deschidere şi închidere ale misiunilor, fişe de identificare şi analiză a problemelor (FIAF-uri). proiecte ale rapoartelor de audit, rapoarte de audit;

-
compartimentul primeşte şi transmite celorlalte compartimente din primărie şi alte informaţii cuprinse în note interne, referate etc;

-
relaţiile de control constau în efectuarea de misiuni de audit asupra tuturor activităţilor care se desfăşoară în cadrul instituţiei conform planului anual sau de misiuni cu caracter excepţional (ad-hoc) dispuse de către conducătorul instituţiei;

-
în cadrul relaţiilor de reprezentare. în efectuarea misiunilor de audit, compartimentul de audit reprezintă conducătorul instituţiei;

-
pe plan extern relaţiile compartimentului audit public intern se stabilesc cu autorităţi

şi instituţii publice - entităţi publice de subordonare locală (regii autonome, instituţii publice), persoane juridice de drept public finanţate de la bugetul local, alte autorităţi publice centrale şi locale - persoane juridice private - asociaţii şi fundaţii care beneficiază de fonduri de la bugetul local, societăţi comerciale partenere (colaboratoare)

-
organizaţii internaţionale - organizaţii partenere sau organisme prin care se derulează fonduri structurale comunitare. Compartimentul de audit public intern primeşte de la entităţile din exterior informaţiile pe care le consideră relevante în desfăşurarea misiunilor de audit, conţinute în documentele pe care acestea le întocmesc în activitatea de gestionare a fondurilor din bugetul local (statut, organigramă, fişele posturilor salariaţilor, regulamente de organizare şi funcţionare, balanţe şi bilanţuri privind activitatea desfăşurată, documente financiar-contabile etc.) La rândul său. compartimentul de audit public intern transmite entităţilor din exterior informaţii specifice misiunilor de audit pe care le desfăşoară cuprinse în: notificări, minute ale şedinţelor de deschidere şi închidere a misiunilor, fişe de identificare şi analiza problemelor, proiecte ale rapoartelor de audit, rapoarte de audit
Art. 29. – COMPARTIMENTULUI URBANISM
Date de identificare:

Locaţia unde se desfăşoară activitatea: sediul Primăriei Comunei Macea, str. Primărie, nr. 8, email: urbanism@macea.ro
Misiunea şi scopul compartimentului:

Misiunea:

-asigurarea emiterii certificatelor de urbanism de către administraţia publică locală în vederea informării solicitanţilor cu privire la regimul juridic, economic şi tehnic al imobilelor, în conformitate cu prevederile planurilor urbanistice şi ale regulamentelor aferente acestora, precum şi cu privire la cerinţele urbanistice care urmează a fi îndeplinite şi lista cu acordurile şi avizele necesare în vederea autorizării:

-asigurarea emiterii autorizaţiilor de construire/demolare; prelungeşte autorizaţiile de construire/demolare;

-elaborează avize emise de primar, în vederea emiterii autorizaţiilor de construire de către Consiliul Judeţean Arad, pentru investiţiile care se amplasează pe terenuri care depăşesc limita administrativ-teritorială a Comunei Macea sau pentru investiţiile care se aprobă de Guvern;

-întocmeşte adeverinţe cu privire la încadrarea imobilelor (terenuri şi/sau construcţii) în intra/extravilan;

- întocmeşte adeverinţe cu privire la adresele administrative ale imobilelor;

- întocmeşte adeverinţe cu privire la schimbarea denumirii unor artere de circulaţie;

- acordă relaţii publicului în probleme de urbanism;

- întocmirea certificatelor de atestare a edificării/extinderii construcţiilor;

- întocmire adeverințe de inexistenţă a construcţiilor.

Scopul – dezvoltarea comunei prin edificarea de construcţii noi.
Compartimentul se subordonează direct Primarului Comunei Macea.
A. Atribuţii privind emiterea certificatelor de urbanism:
1. verificarea conţinutului documentelor depuse pentru obţinerea certificatului de urbanism;

2. determinarea reglementărilor din documentaţiile de urbanism, respectiv a directivelor cuprinse în planurile de amenajare teritorială, legal aprobate, referitoare la locaţia pentru care se solicită certificatul de urbanism;

3. analizarea compatibilităţii scopului declarat pentru care se solicită emiterea certificatului de urbanism cu reglementările din documentaţiile urbanistice, respectiv ale directivelor cuprinse în planurile de amenajare a teritoriului, legal aprobate;

4. formularea condiţiilor si restricţiilor specifice amplasamentului, obligatorii pentru proiectarea investiţiei;

5. stabilirea, împreună cu membrii Comisiei tehnice de amenajare a teritoriului si urbanism a avizelor și acordurilor legale strict necesare autorizării;

6. stabilirea taxei pentru certificatul de urbanism şi urmărirea încasării ei;

7. avizarea planşelor desenate depuse de beneficiar în vederea obţinerii Certificatului de urbanism; 
8. prelungirea valabilității Certificatului de Urbanism, la solicitarea beneficiarului, calcularea taxei de prelungire și urmărirea achitării acesteia;
9. organizează de acţiuni de verificare în vederea depistării neconcordanţelor privind documentaţiile depuse spre emiterea Certificatului de Urbanism si situaţia reală din teren;

B. Atribuții privind emiterea Autorizațiilor de construire/desființare:
1. verificarea conţinutului documentaţiei depuse, inclusiv sub aspectul prezentării tuturor actelor necesare autorizării; întocmirea si semnarea autorizaţiilor;

2. avizarea planşelor desenate depuse de beneficiar în vederea obţinerii autorizaţiei de construire/desfiinţare si eliberarea acestora;

3. stabilirea taxei de autorizare (conform Legii.571/2003 privind Codul Fiscal, capitolul V, art.267) si urmărirea încasării acesteia; urmărirea încasării eventualelor diferenţe/sume care constituie venituri ale bugetului local;

4. stabilirea taxei de desfiinţare si urmărirea încasării acesteia; urmărirea încasării eventualelor diferenţe/sume care constituie venituri ale bugetului local, conform prevederilor art.1 alin.(2) din Codul de procedură fiscală;

5. înregistrarea autorizaţiei de construire/desfiinţare în registrul unic de evidenţă prin atribuirea unui număr;

6. eliberarea autorizaţiei de construcţie;

7. verificarea, întocmirea și eliberarea prelungirii Autorizaţiei de Construire/Desfiinţare, la solicitarea beneficiarului;

8. calcularea taxei de prelungire si urmărirea achitării acesteia (conf. Cod Fiscal);

9. gestionarea bazei de date cu documentaţii de urbanism si activităţi de planificare urbană; 

10. îndeplinirea atribuţiilor privind exercitarea controlului asupra modului de respectare a documentaţiilor de amenajare a teritoriului si de urbanism; luarea măsurilor prevăzute de lege în cazul nerespectării prevederilor din documentaţiile de amenajare a teritoriului si de urbanism;

11. întocmirea, verificarea documentaţiei si înaintarea propunerii de emitere a autorizaţiilor de construire;

12. punerea în aplicare a strategiilor de dezvoltare urbană și a politicilor precum si a documentaţiilor de amenajare a teritoriului si de urbanism;

13. asigurarea gestionării, evidenţierii si actualizării documentaţiilor de urbanism si amenajare a teritoriului;

14. organizarea de acţiuni de verificare în vederea depistării neconcordanţelor privind documentaţiile depuse spre autorizare si situaţia reală din teren;

15. Constatarea si aplicarea amenzilor contravenţionale și urmărirea încasării acestor sume conform Legii 50/1991 republicată, privind autorizarea executării construcţiilor şi unele măsuri pentru realizarea locuinţelor actualizată, sume care constituie venituri suplimentare la buget.

C. Atribuţii în domeniul disciplinei în construcţii 

1. organizarea controlului privind disciplina în construcţii prin întocmirea planurilor anuale de control;

2. constatarea contravenţiilor în temeiul Legii nr. 50/1991 - (r), privind autorizarea executării lucrărilor de construcţii, cu modificările şi completările ulterioare, încheierea în acest sens a proceselor verbale de contravenţie, aplicarea amenzilor si urmărirea încasării lor;

3. administrarea creanţelor bugetare provenind din amenzi contravenţionale, conform prevederilor art.1 alin. (2) din Codul de procedură fiscală;

4. iniţierea procedurilor de executare silită prin întocmirea si comunicarea tuturor actelor si a înscrisurilor în termenul de prescripţie către Biroul contabilitate, buget, impozite și taxe;

5. întocmirea fişei de calcul a regularizării taxei de autorizare pentru persoane fizice si juridice;

6. aplicarea majorărilor de întârziere la diferenţa de plată calculată la regularizarea taxei de autorizare pentru proprietarul construcţiei care nu s-a încadrat în termenul legal de execuţie şi urmărirea încasării acestor creanţe fiscale;

7. identificarea debitorilor si întocmirea somaţiilor/înştiinţărilor pentru recuperarea creanţelor rezultate din diferenţe la regularizările de taxă de autorizare pentru persoanele fizice si juridice care nu s-au încadrat în termenul legal de execuţie a lucrărilor autorizate;

8. întocmirea si semnarea certificatului de atestare a edificării construcţiei;

9. întocmirea si semnarea certificatului de radiere a construcţiei;

10.  întocmirea certificatului privind destinaţia terenului;

11.  avizarea schiţei spaţiului în vederea obţinerii autorizaţiei de funcţionare;

12.  verificarea pe teren a sesizărilor/reclamaţiilor cetăţenilor referitoare la semnalarea cazurilor de abatere privind disciplina în construcţii si soluţionarea lor;

13.  întocmirea somaţiilor, a raportului de specialitate si a Dispoziţiei Primarului pentru desfiinţarea construcţiilor ilegale amplasate pe domeniul public/privat al  Comunei Macea şi satelor aparţinătoare reprezentarea autorităţii publice locale la recepţia lucrărilor de construcţii;

14.  urmărirea execuţiei obiectivelor de investiţii prin diriginţi de şantier pentru obiectivele de investiţii; urmărirea respectării sistemului de asigurare a calităţii lucrărilor de către executant; participarea la verificarea lucrărilor pe faze de execuţie; solicitarea, după caz, a sistării execuţiei, demolării sau refacerii lucrărilor executate necorespunzător în baza soluţiilor elaborate de proiectant;

15.  efectuarea recepţiilor la terminarea lucrărilor si a recepţiei finale după expirarea perioadei de garanţie, comunicarea recepţiilor Biroului Financiar – Contabil și Administrativ în vederea luării în evidenţa contabilă - ca membru comisie;

16.  certificarea eliberării garanţiei de bună execuţie pentru contractele gestionate în cadrul Compartimentului Achiziții Publice;

17. întocmirea documentaţiilor pentru eliberarea certificatelor de urbanism si a autorizaţiilor de construire pentru obiectivele de investiţii iniţiate de autoritatea locală;

18. solicitarea avizelor I.S.C. în vederea lansării lucrărilor de execuţie a obiectivelor de investiţii;

19. elaborarea certificatelor constatatoare primare si finale pentru contractele gestionate în cadrul compartimentul investiţii;

20. întocmirea si arhivarea cărţii tehnice a obiectivelor de investiţie;

D.  Aletre atribuții privind documentațiile urbanistice 
1. Urmărește întocmirea și avizarea de studii și documentaţii de urbanism și amenajare a teritoriului care au ca beneficiar Comuna Macea, verificarea documentaţiilor de urbanism (PUZ, PUD), monitorizarea documentaţiei de urbanism aprobate de către Consiliul local al  Comunei Macea;

2. Evidenţierea si actualizarea zonelor cu valoare de patrimoniu naţional, siturile, ansamblurile si monumentele istorice si de arhitectură, si stabilirea programelor de restaurare si conservare a acestora pe raza Comunei; ţinerea evidenţei si asigurarea protecţiei monumentelor istorice si de arhitectură; iniţiere si coordonarea programelor cu privire la protejarea monumentelor si a zonelor istorice;

3. Prelucrarea documentaţiilor de urbanism pentru şedinţe, pentru dezbateri publice, pentru publicare pe site;

4. Îndeplinirea atribuţiilor privind exercitarea controlului asupra modului de respectare a documentaţiilor de amenajare a teritoriului si de urbanism; luarea măsurilor prevăzute de lege în cazul nerespectării prevederilor din documentaţiile de amenajare a teritoriului si de urbanism;

5. urmărirea punerii în aplicare a strategiilor de dezvoltare urbană si a politicilor urbane, precum si a documentaţiilor de amenajare a teritoriului si de urbanism;

6. asigurarea gestionării, evidenţierii si actualizării documentaţiilor de urbanism si amenajare a teritoriului;

7. întocmirea, verificarea documentaţiei si propunerea de emitere a avizelor de oportunitate a Certificatelor de Urbanism.

8. soluţionarea în termen a corespondenţei care vizează compartimentul de urbanism;

9. participă la inventarierea bunurilor din domeniul public și privat al Comunei Macea;

10. întocmeşte documenataţia prealabilă în cauze deduse judecăţii pe linie de urbanism;
E. Alte atribuții
1. întocmeşte şi asigură implementarea Procedurilor Operaţionale în cadrul Compartimentului; 
2. întocmeşte Registrul Riscurilor şi documentele cu privire la implementarea sistemului de control Intern Managerial în cadrul Compartimentului:
3. participă ia întocmirea propunerilor bugetare, a notelor dc fundamentare, a rapoartelor şi a proiectelor de hotărâri, când este cazul;
4. efectuează deplasări în interesul serviciului la instituţiile cu care colaborează;
5. Predă la arhiva unităţii documentele pe care le gestionează;
6. Îndeplineşte și alte atribuţii, la solicitarea Primarului Comunei Macea,  a Consiliului Local Macea sau stabilite prin lege,  în limita competentei profesionale;
7. întocmeşte şi asigură implementarea Procedurilor Operaţionale în cadrul Compartimentului; 

8. întocmeşte Registrul Riscurilor şi documentele cu privire la implementarea sistemului de control Intern Managerial în cadrul Compartimentului:

9. participă ia întocmirea propunerilor bugetare, a notelor dc fundamentare, a rapoartelor şi a proiectelor de hotărâri, când este cazul;

10. efectuează deplasări în interesul serviciului la instituţiile cu care colaborează;

11. predă la arhiva unităţii documentele pe care le gestionează;

12. îndeplineşte și alte atribuţii încredințate de Primarul Comunei Macea, Consiliul Local Macea sau stabilite prin lege,  în limita competențelor profesionale;

Art. 30. - COMPARTIMENT ADMINISTRAREA DOMENIULUI PUBLIC ȘI PRIVAT
Date de identificare:

Locaţia unde se desfăşoară activitatea: sediul Primăriei Comunei Macea, str. Primăriei, nr. 8, email: patrimoniu@macea.ro.

Misiunea și scopul: gestionează evidența tehnică, economică și juridică a patrimoniului și asigură valorificarea optimă a acestuia.

A. Atribuţii specifice:
1. administrarea, gestionarea, întreţinerea si valorificarea patrimoniului imobiliar, clădiri si terenuri pentru ceea ce constituie patrimoniul public si privat al  Comunei Macea;

2. ținerea evidenţei mijloacelor fixe, mobile si imobile, din patrimoniul public si privat al  Comunei Macea: clădiri aparţinând fondului locativ de stat, spaţii cu altă destinaţie decât aceea de locuinţă, terenuri, bunuri mobile, păduri, reţele de utilităţi, alte bunuri;

3. întocmirea documentaţiilor în vederea notării în evidenţele de publicitate imobiliară a bunurilor imobile aflate în proprietatea  Comunei Macea;

4. crearea și actualizarea unei evidenţe tehnico operative privind bunurile imobile din proprietatea publică si privată a Comunei;

5. întocmirea si asigurarea documentaţiilor pentru proiectele de hotărâri ale Consiliului local privind patrimoniul public sau privat (asocieri, închirieri, concesiuni, vânzări, schimburi de terenuri, transmiteri, etc.);

6. întocmirea contractelor de închiriere cu destinaţie de spaţiu comercial, sediu de partid, sediu de organizaţie neguvernamentală, non-profit, a spaţiilor cu destinaţie de locuinţă, etc; evidenţa şi gestionarea acestora; urmărirea încasării chiriilor pentru spaţiile cu destinaţie de locuinţă şi pentru spaţiile cu altă destinaţie decât cea de locuinţă;

7. întocmirea documentaţiilor în vederea acceptării ofertelor de donaţii de bunuri ce intră în patrimoniul  Comunei Macea;
8. contractarea lucrărilor de cadastru;

9. coordonarea si monitorizează inventarierii anuale a patrimoniului public si privat al  Comunei Macea;

10. inventarierea unităţilor de învăţământ aflate în proprietatea  Comunei Macea.

B. Atribuții privind activitatea de Arhivă
1. propune constituirea prin dispoziţia primarului a comisiei de selecţionare a documentelor ce urmează a fi predate la arhivă;                                                                                     

2. întocmeşte nota internă de solicitare compartimentelor din cadrul aparatului de specialitate a Primăriei  Comunei Macea propuneri în vederea întocmirii nomenclatorului;

3. analizarea propunerilor pentru modificarea şi completarea nomenclatorului împreună cu secretarul general al comunei şi comisia de selecţionare;

4. întocmeşte şi reactualizează nomenclatorul arhivistic, indicativul termenelor de păstrare a documentelor şi  propune  emiterea dispoziţiei primarului pentru aprobarea acestuia; 

5. transmiterea nomenclatorului aprobat pentru confirmare Arhivelor naţionale ale statului;

6. întocmeşte inventarul pe an  -  pe birou şi compartimente;

7. întocmeşte inventare pentru documentele aflate în depozit, care nu sunt inventariate;

8. verifică şi preia de la compartimente, pe bază de inventare, dosarele constituite; întocmeşte inventare pentru documentele fără evidenţă aflate în depozit;

9. întocmeşte procesul verbal de predare primire a documentelor de la compartimentele funcţionale, pe bază de inventar, conform nomenclatorului arhivistic;

10. pentru desfăşurarea bunei activităţi a instituţiei, pune la dispoziţia inspectorilor  Primăriei documente aflate în arhivă pentru consultarea acestora;

11. pune la dispoziţie, pe bază de semnătură, şi ţine evidenţa documentelor împrumutate compartimentelor creatoare şi la restituire, verifică integritatea documentului împrumutat, iar după restituire, acestea vor fi reintegrate la fond;

12. întocmeşte registrul de evidenţă curentă a intrărilor – ieşirilor;

13. întocmeşte adresa de înştiinţare către Direcţia Judeţeană a Arhivelor Naţionale ca urmare a distrugerii unor documente provocată de evenimente neprevăzute; 

14. asigură ordonarea, depozitarea selecţionarea, păstrarea şi folosirea documentelor din arhivă după criterii stabilite în funcţie de modul cum au fost create;

15. întocmirea registrului de depozit privind scoaterea din arhivă a documentelor care nu mai au valoare practică şi ştiinţifică şi în baza prevederilor legii Arhivelor naţionale, procedează la distrugerea sau valorificarea acestora;

16. eliberează copii, certificate, extrase şi adeverinţe de pe documentele din arhivă la solicitarea celor interesaţi;

17. pune la dispoziţia delegatului Arhivelor Naţionale toate documentele solicitate cu prilejul efectuării acţiunii de control privind situaţia arhivelor de la creatori;

18. depune la arhivele statului copii de pe listele de inventar ale documentelor cu termen de păstrarea permanent şi a celor scoase din evidenţă;

19. asigură evidenţa, păstrarea şi conservarea documentelor secrete de uz intern şi sesizează imediat primarul despre cazurile de pierdere , alterare ori distrugere a acestora;

20. procedează la reconstituirea documentelor distruse;

21. ia măsuri cu privire la predarea materialelor selectate la arhivele statului.

C. Alte atribuții
1. întocmeşte şi asigură implementarea Procedurilor Operaţionale în cadrul Compartimentului; 

2. întocmeşte Registrul Riscurilor şi documentele cu privire la implementarea sistemului de control Intern Managerial în cadrul Compartimentului:

3. participă ia întocmirea propunerilor bugetare, a notelor dc fundamentare, a rapoartelor şi a proiectelor de hotărâri, când este cazul;

4. efectuează deplasări în interesul serviciului la instituţiile cu care colaborează;

5. predă la arhiva unităţii documentele pe care le gestionează;

6. îndeplineşte si alte atribuţii, la solicitarea Primarului  Comunei Macea, Consiliului Local Macea sau date de lege,  în limita competentei profesionale; 
Art. 31 - COMPARTIMENT RELAȚII PUBLICE
Date de identificare:

Locaţia unde se desfăşoară activitatea: sediul Primăriei Comunei Macea, str. Primărie, nr. 8, email: urbanism@macea.ro
Misiunea compartimentului

Reprezintă interfața dintre primăria Comunei Macea și cetățean
A. Atribuții
1. efectuează activităţi administrative de rutină în scopul eficientizării timpului de lucru al primarului, viceprimarului și secretarului general al Comunei;

2. este la curent permanent cu agenda de lucru a primarului, urmăreste respectarea programărilor diverselor întâlniri stabilite iar în caz de nevoie asigură reprogramarea acestora;

3. tehnoredactarea documentelor elaborate de conducere, aplicarea ştampilei şi transmiterea acestora conform indicaţiilor primite;
4. asigurarea legăturilor telefonice în interiorul şi exteriorul institutiei, ţinerea evidenţei apelurilor telefonice şi solicitărilor directe;
5. transmiterea în timp util a solicitărilor persoanelor din afara primariei, către personalul de specialitate;
6. asigură primirea persoanelor din afara primariei şi le îndrumă către persoanele competente;

7. asigură protocolul în cadrul primariei;

8. transmite informaţii cetațenilor în legătură cu activitatea şi programul primariei;
9. păstrarea evidenţei datelor de contact ale persoanelor şi instituţiilor cu care angajaţii au relaţii de serviciu şi punerea la dispoziţie cu promptitudine a acestor date;
10. transmiterea în timp util a hotărârilor şi deciziilor luate de conducere către compartimentele primariei;
11. înregistrarea, clasarea şi ţinerea evidenţei stricte a documentelor din zona sa de responsabilitate în registrele de evidenţă;

12. răspunde de executarea lucrărilor de secretariat, primirea și rezolvarea petițiilor

13. înregistrarea tuturor documentelor intrate prin toate căile de comunicare și înregistrarea lor în Registrul de Intrări – Ieșiri al Primăriei;

14. ține evidența Registrului de Intrări – Ieșiri al Primăriei, în format electronic, și direcționează documentele către compartimentele de specialitate în vederea soluționării acestora;

15. îndrumarea petiţiilor/cererilor spre rezolvare către compartimentele de specialitate, cu precizarea termenului de trimitere a răspunsului.

16. urmărirea soluţionării şi a redactării în termen a răspunsului.

17. transmiterea petiţiilor îndreptate greşit autorităţilor sau instituţiilor publice în a căror atribuţii intră rezolvarea problemelor semnalate şi înştiinţarea petentului despre aceasta.

18. întocmirea Raportului semestrial privind activitatea de soluţionare a petiţiilor.

19. întocmirea Raportului anual privind accesul la informaţiile de interes public.

20. eliberarea la cerere de copii ale documentelor aflate în arhivă către cetățeni. 
21. actualizează la avizierul instituţiei și pe pagina de intrnet www.macea.ro a informaţiilor de interes public.

22. asigură expedierea corespondenţei instituţiei către autoritaţile publice locale, agenţi economici sau persoane fizice;
23. urmărește realizarea în termenul legal a răspunsului către solicitanţii de informaţii publice conform Legii 544/2001;

24. asigură efectuara publicărilor potrivit  Legii 52/2003 privind transparenţa decizională.
25. primeşte, înregistrează declaraţiile de avere şi declaraţiile de interese şi eliberează imediat depunătorului o dovadă de primire;

26. evidenţiază declaraţiile de avere şi declaraţiile de interese în registre speciale, cu caracter public, denumite Registrul declaraţiilor de avere şi Registrul declaraţiilor de interese;

27. asigură publicarea şi menţinerea declaraţiilor de avere şi a declaraţiilor de interese, pe pagina de internet a instituţiei;

28. transmite Agenţiei prin intermediul platformei EDAI, în termen de cel mult 10 zile de la primire, declaraţiile de avere şi declaraţiilor de interese primite;

29. întocmeşte şi asigură implementarea Procedurilor Operaţionale în cadrul Compartimentului; 

30. întocmeşte Registrul Riscurilor şi documentele cu privire la implementarea sistemului de control Intern Managerial în cadrul Compartimentului:

31. participă ia întocmirea propunerilor bugetare, a notelor dc fundamentare, a rapoartelor şi a proiectelor de hotărâri, când este cazul;

32. efectuează deplasări în interesul serviciului la instituţiile cu care colaborează;

33. predă la arhiva unităţii documentele pe care le gestionează;

34. îndeplineşte și alte atribuţii încredințate de Primarul Comunei Macea, Consiliul Local Macea sau stabilite prin lege,  în limita competențelor profesionale;

           C. Alte atribuții
1. întocmeşte şi asigură implementarea Procedurilor Operaţionale în cadrul Compartimentului; 

2. întocmeşte Registrul Riscurilor şi documentele cu privire la implementarea sistemului de control Intern Managerial în cadrul Compartimentului:

3. participă ia întocmirea propunerilor bugetare, a notelor dc fundamentare, a rapoartelor şi a proiectelor de hotărâri, când este cazul;

4. efectuează deplasări în interesul serviciului la instituţiile cu care colaborează;

5. predă la arhiva unităţii documentele pe care le gestionează;

6. îndeplineşte și alte atribuţii încredințate de Primarul Comunei Macea, Consiliul Local Macea sau stabilite prin lege,  în limita competențelor profesionale;

Art. 32. – COMPARTIMENT PROMOVARE TURISTICĂ
Misiunea compartimetului: promovarea turistică a Comunei Macea, creşterea calităţii serviciilor turistice şi diversificarea ofertei turistice cu noi posibilităţi de agrement şi refacere pentru locuitorii şi pentru turişti, în scopul creşterii numărului de turişti şi a veniturilor directe şi indirecte din turism
           Date de identificare:

Locaţia unde se desfăşoară activitatea: sediul Centrul de informare turistică, str. Traian Lăpăduș, nr. 20, email: turism@macea.ro
A. Atribuții privind activitatea Informare Turistică
1. Informarea turistilor sositi in localitate asupra facilitatilor bazei materiale a localitatii, a posibilitatilor de petrecere a timpului liber, asupra excursiilor ce pot fi realizate in si din zona si asupra oricaror informatii cu caracter turistic, si nu numai, dorite de acestia

2. Informarea turistilor care doresc sa viziteze obiectivele turistice din localitatile sau zonele limitrofe, informare realizata prin toate mijloacele de comunicare : scrisori, telefon, fax, internet, e-mail, etc

3. Realizarea si distribuirea de materiale promotionale si informative pe diferite suporturi (tiparituri, CD, DVD, etc.)

4. Tiparirea de monografii, materiale de specialitate, carti, reviste cu caracter informativ turistic, ziare, etc

5. Transmiterea de informatii cu profil turistic tuturor operatorilor si agentilor de turism

6. Participarea la targuri si expozitii cu profil turistic, in tara si  strainatate

7. Colaborarea cu unitati de turism, cu centre similare din tara si strainatate, in vederea organizarii schimburilor de informatii cu caracter turistic

8. Asigurarea animatiei turistice necesare prin intermediul specialistilor ( inot, parapanta, alpinism, drumetii, etc. )

9. Asigurarea consultantei de specialitate pentru detinatorii de baza materiala din zona

10. Realizarea de campanii promotionale, conferinte de presa ocazionate de lansarea noilor produse turistice, activitati si relatii publice

11. Organizarea si gestionarea de evenimente cu caracter promotional (festivaluri, seri turistice, etc.)

12. Organizarea in colaborare cu diverse unitati de invatamant turistic, de cursuri de pregatire profesionala pentru angajatii si managerii din turism 
   B. Atribuții privind protecția datelor cu caracter personal
1. Stabilirea scopului prelucrării datelor cu caracter personal

2. Identificarea mijloacelor de prelucrare a datelor cu caracter personal 

3. Implementarea normelor procedurale în materia prelucrării datelor cu caracter personal de către utilizatori

4. Monitorizarea respectării normelor procedurale privind prelucrarea datelor cu caracter personal

5. Coordonarea și monitorizarea activității personalului pe linia protecției datelor cu caracter personal la nivel de operator

6. Instruirea utilizatorilor privind protecția și prelucrarea datelor cu caracter personal

7. Informarea persoanei vizate referitoare la colectarea datelor cu caracter personal, scopul specific în care se face prelucrarea datelor, obligativitatea furnizării tuturor datelor solicitate, consecințele refuzului de a le pune la dispoziție, drepturile persoanei vizate prevăzute de lege referitoare la datele cu caracter personal.

8. Stabilirea de măsuri pentru exercitarea drepturilor de către persoana vizată

9. Păstrarea confidențialității datelor prelucrate, a contului de utilizator, a parolei/codului de acces la sistemele informatice/baze de date prin care sunt gestionate 
10. Analiza periodică a activității utilizatorilor

11. Respectarea măsurilor de securitate 

12. Evaluarea impactului asupra protecției datelor

13. Raportarea incidentelor de securitate a a datelor cu caracter personal potrivit prevederilor legale

14. Creearea unei căsuțe poștale electronice securizate și utilizarea acestei pt transmiterea datelor cu caracter personal

15. Alocare user și parolă pentru fiecare stație de lucru și evidența acestora

16. Stabilește necesarul software de securitate informațională și propune dezvoltarea securității informaționale la nivelul primăriei

17. Instruirea personalului care prelucrează date cu caracter personal în ceea ce privește securitatea informațională

18. Promovarea unei culturi a protecției datelor cu caracter personal în cadrul organizației

19. Colectarea informațiilor necesare pentru identificarea activităților de prelucrare

20. Monitorizarea respectării Regulamentului, a altor dispoziții de drept al Uniunii sau de drept intern referitoare la protecția datelor

21. Identificarea incidentelor de securitate a datelor cu caracter personal

22. Notificarea de încălcare a securității datelor cu caracter personal

23. Cooperarea cu Autoritatea de Supraveghere

24. Oferirea de sprijin concret în situația unui incident de securitate și oferirea de sprijin cu privire la notificarea Autorității/Autorităților de Supraveghere competentă/ competente și a persoanelor vizate

C.Alte atribuții
1. întocmeşte şi asigură implementarea Procedurilor Operaţionale în cadrul Compartimentului; 

2. întocmeşte Registrul Riscurilor şi documentele cu privire la implementarea sistemului de control Intern Managerial în cadrul Compartimentului:

3. participă ia întocmirea propunerilor bugetare, a notelor dc fundamentare, a rapoartelor şi a proiectelor de hotărâri, când este cazul;

4. efectuează deplasări în interesul serviciului la instituţiile cu care colaborează;

5. predă la arhiva unităţii documentele pe care le gestionează;

6. îndeplineşte si alte atribuţii, la solicitarea Primarului  Comunei Macea, Consiliului Local Macea sau date de lege,  în limita competentei profesionale;
Art. 33. – COMPARTIMENT ACHIZIȚII PUBLICE, TEHNIC
Date de identificare:

Locaţia unde se desfăşoară activitatea: sediul Primăriei Comunei Macea, str. Primăriei, nr. 8, email: achiziții@macea.ro.

Misiunea şi scopul: realizare achiziţiilor publice privind investiţiile necesare dezvoltării comunei Macea şi asigurarea serviciilor publice de interes local, a funcționării în condiţii normale a activității în cadrul instituţiei, urmărirea derulări contractelor de achiziție încheiate.
B. Atribuții achiziții publice

În activitatea pe care o desfășoară, Compartimentul Achiziții Publice, îndeplinește următoarele atribuții de bază:

1. Elaborarea și după caz actualizarea pe baza necesitaților şi priorităţilor identificate transmise de celelalte compartimente ale autorității contractante a programului anual al achizițiilor publice.

2. Verificare documente/referate aprobate in vederea întocmirii completărilor la  program anual al achizițiilor publice

3. culegerea de informatii si primirea documentelor aprobate care justifica necesitatea si oportunitatea inscrierii in lista de investitii a cheltuielilor de capital;
4. inscrierea in programul de investitii a cheltuielilor de capital care intrunesc conditiile legale pentru a fi inscrise in program, supunerea acestora analizei comisiilor de specialitate ale Consiliului Local;
5. intocmirea temelor de proiectare pentru obiectivele noi de investitii, pe baza planurilor urbanistice aprobate, supunerea acestora aprobarii ordonatorului de credite;
6. Elaborarea documentaţiei de atribuire sau în cazul organizării unui concurs de soluţii, a documentaţiei de concurs, în colaborare cu serviciile sau compartimentele care relevă necesitatea şi oportunitatea achiziţiei, pe baza referatului de iniţiere şi caietului de sarcini, aprobate de conducerea autorității contractante şi transmise Compartimentului achiziții publice

7. elaboreaza proiectele de hotarare asupra lucrarilor ce urmeaza a fi executate in baza caietelor de sarcini elaborate;

8. Verificare documente necesare demarării procedurilor de achiziție (referate, note justificative, angajamente bugetare privind asigurarea fondurilor, caiet de sarcini, model contract)

9. Întocmire note justificative privind alegerea procedurii în toate situaţiile în care procedura de atribuire propusă pentru a fi aplicată este alta decât licitaţia deschisă sau cea restrânsă, cu aprobarea conducătorului instituţiei şi cu avizul compartimentului juridic

10. Întocmirea in format electronic a Fisei de date a achiziției (format electronic pus la dispoziție de site-ul www.e-licitatie.ro)

11. Semnare electronică a fișierelor care constituie documentele procedurii de achiziție inclusiv transmiterea/postarea acestora pe SEAP (www.e-licitatie.ro)  in vederea validării de către reprezentanții ANAP.

12. Participare la ședința de deschidere oferte, întocmire, transmitere Proces verbal de deschidere oferte semnat de membrii comisiei de evaluare si reprezentanții ofertanților prezenți la deschidere.

13. Participarea la ședințele comisiei de evaluare a ofertelor respectiv ședințelor de analiza a Documentelor de calificare, ofertei tehnice, ofertei financiare si întocmirea si semnarea Proceselor verbale de analiza a documentelor de  calificare ofertei tehnice, ofertei financiare, de către membrii comisiei de evaluare

14. Întocmirea Raportului procedurii, asigurarea semnării acestuia de către președintele si membrii comisiei de evaluare ,transmiterea si primirea avizului la si de la ANAP (daca este cazul).

15. Constituirea si păstrarea dosarului de achiziție publică.

16. Întocmire Rapoarte/Situații referitoare la achizițiile publice care s-au derulat anual sau ori de cate ori este nevoie.

17. Întocmeşte şi transmite către ANAP  a unui raport anual privind contractele de atribuire, în format electronic, până la data de 31 martie a fiecărui an pentru anul precedent

18. Face propuneri împreună cu viceprimarul, privind planul de investiţii şi reparaţii pentru bunurile imobile şi pentru celelalte mijloace fixe aflate în administrarea consiliului local, urmăreşte realizarea lucrărilor respective şi participă la efectuarea recepţiilor
19. ține evidența contractelor încheiate și informează la timp ordonatorul de credite, în vederea prelungirii lor prin acte aditionale;
20. întocmește acte adiționale pentru prelungiri de contracte;
21. înaintează toate contractele Compartimentului contabilitate; 
22. întocmește adresele inaintate petentilor pentru ridicare in termen a contractelor semnate;
23. transmite Compartimentului contabilitate câte o copie după fiecare contract, act adițional, etc., încheiat;

24. organizarea recepțiilor obiectivelor de investitii, primirea cartii tehnice a construcțiilor, predarea obiectivelor in exploatare si administrare dupa finalizare;

25. verifică, urmarește și recepționeaza lucrările executate, confirmă suprafețele și cantitățile din situațiile de lucrări și propune decontarea acestora;

C. Alte atribuții

1. întocmeşte şi asigură implementarea Procedurilor Operaţionale în cadrul Biroului; 

2. întocmeşte Registrul Riscurilor şi documentele cu privire la implementarea sistemului de control Intern Managerial în cadrul Biroului:

3. participă ia întocmirea propunerilor bugetare, a notelor de fundamentare, a rapoartelor şi a proiectelor de hotărâri, când este cazul;

4. efectuează deplasări în interesul serviciului la instituţiile cu care colaborează;

5. predă la arhiva unităţii documentele pe care le gestionează;

6. îndeplineşte si alte atribuţii, la solicitarea Primarului  Comunei Macea, Consiliului Local Macea sau stabilite prin lege,  în limita competentei profesionale. întocmeşte şi asigură implementarea Procedurilor Operaţionale în cadrul Compartimentului; 

Art. 34. – COMPARTIMENT ASISTENT MEDICAL ȘCOLAR
Misiunea compartimetului: promovarea turistică a Comunei Macea, creşterea calităţii serviciilor turistice şi diversificarea ofertei turistice cu noi posibilităţi de agrement şi refacere pentru locuitorii şi pentru turişti, în scopul creşterii numărului de turişti şi a veniturilor directe şi indirecte din turism
           Date de identificare:

Locaţia unde se desfăşoară activitatea: cabinetul medical din cadrul Școlii Gimnaziale „Pavel Covaci Macea”

A. Atribuții 
1. semnalează medicului unităţii şi directorului şcolii, după caz, încălcările legislative vizând determinanţii comportamentali ai stării de sănătate (vânzarea de produse din tutun, alcool, droguri, noile substanţe psihoactive, alimente şi băuturi restricţionate la comercializare în unităţi de învăţământ) ; 

2. semnalează medicului coordonator şi directorului unităţii de învăţământ nevoile de amenajare şi dotare a cabinetului medical;
3. supraveghează modul în care se respectă programul de odihnă pasivă (somn) şi activă (jocuri) a copiilor şi condiţiile în care se realizează aceasta ;

4. Îndrumă cadrele didactice în aplicarea metodelor de călire (aer, apă, soare, mişcare) a organismului copiilor; 

5. supraveghează modul în care se respectă normele de igienă individuală a copiilor din grădiniţe în timpul programului şi la servirea mesei; c

6. ontrolează igiena individuală a preşcolarilor şi elevilor, colaborând cu personalul didactic în informarea părinţilor pentru remedierea situaţiilor deficitare constatate; 
7. izolează copiii suspecţi de boli transmisibile şi anunţă urgent medicul coordonator, familia/reprezentantul legal, şi conform metodologiei, după caz, părinţii contacţilor;
8.  supraveghează focarele de boli transmisibile, iniţiază şi aplică măsurile antiepidemice de prevenire, combatere şi limitare a bolilor transmisibile din focar; 
9. prezintă produsele biologice recoltate (exsudate nazo-faringiene) laboratoarelor de microbiologie şi ridică buletinele de analiză cu rezultatele, în situaţiile epidemiologice speciale din colectivitate; 

10. întocmeşte zilnic în grădiniţe evidenţa copiilor absenţi din motive medicale, urmărind ca revenirea acestora în colectivitate să fie condiţionată de prezentarea avizului epidemiologic favorabil, eliberat de medicul de familie/medicul curant, pentru absenţe ce depăşesc 3 zile consecutiv; 

11. controlează zilnic respectarea normelor de igienă din grădiniţe (săli de grupă, bloc alimentar, dormitoare, spălătorie-călcătorie, grupuri sanitare, curte etc.) şi şcoli, spaţiile de învăţământ (săli de clasă, laboratoare, ateliere şcolare, grupuri sanitare, săli de sport), de cazare (dormitoare, săli de meditaţii, grupuri sanitare, spălătorii) şi de alimentaţie (bucătăriile din incinta unităţii de învăţământ şi anexele acestora, săli de mese, inclusiv în unităţile de alimentaţie publică aflate în incinta unităţii de învăţământ) consemnând în caietul/fişa special destinată toate constatările făcute şi aducând operativ la cunoştinţa medicului şi, după caz, conducerii unităţii deficienţele constatate; 

12. instruieşte personalul administrativ şi de îngrijire din spaţiile de învăţământ, cazare şi de alimentaţie cu privire la sarcinile ce îi revin în asigurarea stării de igienă în spaţiile respective;

13. urmăreşte respectarea circuitelor funcţionale autorizate şi aduce la cunoştinţa medicului şi directorului unităţii eventualele nereguli sesizate; 
14. constată abaterile de la normele de igienă şi antiepidemice pe care le consemnează în caietul anume destinat și Informează medicul, sau, în lipsa acestuia, directorul unităţii de învăţământ şi/sau reprezentanţii Direcţiei de Sănătate Publică Arad asupra acestor abateri;
15. verifică corectarea abaterilor, în funcţie de responsabilităţile stabilite de medic;
 B. Atribuții privind verificarea condiţiilor şi a modului de preparare şi servire a hranei
1. participă la întocmirea meniurilor săptămânale; 
2. participă la efectuarea periodică a anchetelor privind alimentaţia preşcolarilor şi elevilor în unităţile de învăţământ cu bloc alimentar propriu; 
3. consemnează zilnic, în cadrul fiecărei ture, într-un caiet anume destinat pentru controlul blocului alimentar/cantinei constatările privind starea de igienă a acestuia, starea agregatelor frigorifice, calitatea alimentelor scoase din magazie şi a mâncării; 
4. controlează şi consemnează igiena individuală a personalului blocului alimentar/cantinei şi starea de sănătate a acestuia, identificând persoanele care prezintă febră, diaree, infecţii ale pielii, tuse cu expectoraţie, amigdalite pultacee, aducând la cunoştinţa conducerii unităţii de învăţământ aceste constatări, care contraindică desfăşurarea activităţii în unitatea de învăţământ; 
5. asistă la scoaterea alimentelor din magazie şi controlează calităţile organoleptice ale acestora, semnând foaia de alimentaţie privind calitatea alimentelor; 

6. asistă, împreună cu administratorul unităţii de învăţământ/persoana responsabilă desemnată, la preluarea mâncării şi la modul de servire al acesteia, dacă este adusă în unitate prin sistem de catering, prin contract cu unitatea de învăţământ; verifică certificatele de conformitate, respectarea legislaţiei în ceea ce priveşte condiţiile de transport, ambalarea corespunzătoare, termenul de valabilitate, documentele de însoţire şi existenţa probelor alimentare inscripţionate corespunzător; în situaţiile în care se constată nereguli în acest proces anunţă medicul şi conducerea unităţii de învăţământ pentru aplicarea măsurilor de remediere, înainte ca mâncarea să fie distribuită copiilor;
  C. Atribuții privind menţinere a stării de sănătate individuale şi colective
  1. Servicii curente

 a) Gestionează, în condiţiile legii şi pe baza normelor Ministerului Sănătăţii, instrumentarul, materialele sanitare şi medicamentele de la aparatul de urgenţă şi răspunde de utilizarea lor.

  b) Urmăreşte aprovizionarea cabinetului medical cu medicamente pentru aparatul de urgenţă, materiale sanitare şi instrumentar medical, sub supravegherea medicului.

  c) Colaborează cu profesorii educatori/psihologi/logopezi în depistarea tulburărilor dezvoltării neuropsihomotorii şi a limbajului preşcolarilor, comunicând medicului cele constatate.

 d) Supraveghează starea de sănătate şi de igienă individuală a copiilor, iar în situaţii de urgenţă anunţă după caz, medicul colectivităţii, serviciul de ambulanţă, conducerea unităţii de învăţământ, precum şi familiile/reprezentantul legal al preşcolarilor şi elevilor conform protocolului pentru situaţii de urgenţă.

2. Imunizări în condiţii epidemiologice speciale

a) Îndeplineşte măsurile stabilite de medic pentru organizarea activităţii de imunizare în situaţii epidemiologice speciale.
b) Efectuează catagrafia copiilor eligibili pentru imunizări în situaţii epidemiologice speciale.

c) Efectuează, sub supravegherea medicului, imunizările în situaţii epidemiologice speciale.

d) Înregistrează imunizările efectuate în situaţii epidemiologice speciale în fişa de consultaţie şi în registrul de vaccinări.

e) Supraveghează apariţia reacţiilor adverse postimunizare la vaccinările efectuate în situaţii epidemiologice speciale.

f) Încurajează cadrele didactice şi părinţii să faciliteze, respectiv, să accepte desfăşurarea imunizărilor, în interesul superior al copilului.

g) Răspunde de păstrarea vaccinurilor în cabinetul medical, pe durata programului de lucru, conform reglementărilor în vigoare.

 3. Triaj epidemiologic

a) Efectuează zilnic triajul epidemiologic al copiilor din grădiniţe, examinând tegumentele, mucoasele şi scalpul şi consemnează triajul într-un registru special destinat. Nu vor fi admişi în colectivitate copiii care prezintă: angină cu febră, angină cu depozite pultacee, angină cu secreţii nazale muco-purulente, sindrom tusigen cu febră, conjunctivită acută, ochi roşu până la diagnosticare, subicter şi icter până la diagnosticare, erupţii cutanate cu potenţial infecto-contagios, până la diagnosticare, pediculoză (prezenţa de elemente vii sau lindini pe firele de păr).

b) Efectuează triajul epidemiologic al tuturor elevilor după fiecare vacanţă şi ori de câte ori este nevoie, izolând la domiciliu elevii depistaţi cu afecţiunile menţionate la alin. a).

c) Depistează şi izolează orice suspiciune/boală infecto-contagioasă, informând medicul despre aceasta.

d) Participă la efectuarea de acţiuni de investigare epidemiologică a preşcolarilor/elevilor suspecţi sau contacţi din focarele de boli transmisibile, sub îndrumarea medicului, conform metodologiilor în vigoare.

e) Aplică tratamentele chimioprofilactice în focare, la indicaţia scrisă a medicului specialist şi conform metodologiilor în vigoare.
f) Iniţiază şi supraveghează aplicarea măsurilor antiparazitare şi antiinfecţioase în focarele din grădiniţe şi şcoli, conform normelor legale în vigoare.

g) Execută acţiunile de supraveghere epidemiologică a bolilor infecto-contagioase în sezonul epidemic, în conformitate cu protocoalele şi procedurile în vigoare şi a sarcinilor repartizate de medic.

Servicii de examinare a stării de sănătate a elevilor
a) Participă, sub îndrumarea medicului, la anchetele stării de sănătate iniţiate în unităţile de copii şi tineri arondate, conform dispoziţiilor medicului.

b) Participă alături de medicul colectivităţii la examinarea medicală de bilanţ a stării de sănătate a preşcolarilor şi elevilor, efectuând somatometria şi fiziometria, cu consemnarea rezultatelor în fişele medicale.

c) Efectuează somatometria, somatoscopia, fiziometria şi examenul acuităţii vizuale în cadrul examenului medical periodic, înscriind datele rezultate în fişele medicale.

d) Consemnează în fişele medicale ale preşcolarilor şi elevilor absenţele din cauze medicale, scutirile medicale de educaţie fizică, scutirile medicale de efort fizic la instruirea practică, certificatele medicale pentru bursele medicale şcolare vizate de către medic.

e) Participă alături de medic la vizita medicală a elevilor care se înscriu în licee de specialitate şi şcoli profesionale/licee vocaţionale.

f) Participă în consiliile profesorale ale şcolilor la prezentarea analizei anuale a stării de sănătate a elevilor.

   Monitorizarea copiilor cu afecţiuni cronic

Supraveghează copiii cu afecţiuni cronice, consemnând în fişele medicale şi în registrul de evidenţă specială datele controalelor medicale şi rezultatele examenelor/reevaluărilor medicale.

   Elaborarea raportărilor curente pentru sistemul informaţional din sănătate
a) Completează, sub îndrumarea medicului, documentele medicale ale copiilor din grădiniţe şi şcoli, care urmează să fie înscrişi în altă treaptă de învăţământ.

b) Execută activităţi de statistică medicală prin completarea raportărilor curente, calcularea indicilor de dezvoltare fizică şi de morbiditate (incidenţă, prevalenţă etc.).

c) Completează, sub supravegherea medicului, formularele statistice lunare şi anuale privind activitatea cabinetului medical şcolar.

   Eliberarea documentelor medicale necesare

Înmânează, la cerere, direct părinţilor/reprezentanţilor legali, sub semnătură, documentele medicale pregătite în prealabil, semnate şi parafate de medic.

   Servicii de asigurare a stării de sănătate individuale
a) Acordă, la nevoie, în limita competenţelor, primul ajutor preşcolarilor şi elevilor din unităţile de învăţământ arondate; apelează Serviciul unic de urgenţă 112, informând ulterior familia şi medicul coordonator, conform protocolului pentru urgenţe.

b) Efectuează tratamente curente preşcolarilor/elevilor, strict la indicaţia medicului, cu acordul părinţilor/reprezentanţilor legali.
c) Supraveghează preşcolarii şi elevii izolaţi în infirmerie şi efectuează strict tratamentul de urgenţă indicat acestora de către medic, până la preluarea de către familie/ambulanţă.

d) Completează, sub supravegherea medicului colectivităţii, condica de medicamente şi de materiale sanitare pentru aparatul de urgenţă şi participă la întocmirea referatului de necesitate.

  Servicii de promovare a unui stil de viaţă sănătos

a) Colaborează cu educatoarele la formarea deprinderilor de igienă individuală la preşcolari.

b) Efectuează, sub îndrumarea medicului coordonator, activităţi de promovare a sănătăţii cu copiii, părinţii şi cu personalul didactic din grădiniţă şi, respectiv, în rândul elevilor, al familiilor elevilor şi al cadrelor didactice.

c) Instruieşte grupele sanitare.

d) Colaborează cu cadrele didactice în susţinerea lecţiilor sau a prelegerilor privind educaţia pentru sănătate a preşcolarilor şi elevilor.

e) Participă la lectoratele cu părinţii, pe teme de sănătate.

f) Participă la consiliile profesorale în care se discută şi se iau măsuri vizând aspectele sanitare din unitatea de învăţământ.

g) Efectuează activitate de educaţie pentru sănătate reproductivă.

h) Asigură asistența medicală în cadrul competițiilor sportive organizate de Școala  Gimnazială ,,Pavel Covaci” Macea și de Primăria Comunei Macea,  atât pe teren propriu cât și în deplasare.
   D. Alte atrbuții
Îndeplinește și alte sarcini încredințate de conducerea Primăriei comunei Macea și a Școlii Gimnaziale «  Pavel Covaci » Macea, care au legătură cu scopul principal al postului.

SECȚIUNEA II – ATRIBUȚII ALE COMPARTIMENTELOR SUBORDONATE VICEPRIMARULUI
Art. 35. – COMPARTIMENT CĂMIN CULTURAL
Obiective:

a) organizarea şi desfăşurarea de activităţi cultural-artistice şi de educaţie permanentă;

b) conservarea şi transmiterea valorilor morale, artistice şi tehnice ale comunităţii locale, ale patrimoniului naţional şi universal;

c) organizarea sau susţinerea formaţiilor artistice de amatori, de concursuri şi festivaluri folclorice, inclusiv a participării formaţiilor la manifestări culturale intercomunale şi interjudeţene;

d) organizarea sau susţinerea activităţii de documentare, a expoziţiilor temporare sau permanente, elaborarea de monografii şi lucrări de prezentare turistică;

e) difuzarea de filme artistice şi documentare;

f) organizarea cercurilor ştiinţifice şi tehnice, de artă populară şi de gospodărire ţărănească;

A. Atribuții
1. participă la realizarea întregii activități cultural-artistice pentru toate categoriile de vârstă, precum și a activității culturale și de tineret (spectacole, activități  cu caracter educativ, editări și publicații, evenimente programate conform calendarului evenimentelor culturale anuale precum și alte evenimente organizate de Primăria comunei Macea și Consiliul Local Macea, in parteneriat cu alte instituții;

2. caută parteneri culturali și stabilește legături culturale și educaționale cu instituții, cu O.N.G.-uri persoane fizice și/sau juridice din țară și străinătate;

3. participă la editarea și difuzarea de publicații care nu fac obiectul dreptului de proprietate intelectuală;

4. propune și prezintă primarului comunei Macea proiecte culturale pentru tineret precum și pentru diverse categorii de vârstă sau de  interes;

5. elaborează și redactează proiecte culturale pentru atragerea  de finanțări extrabugetare;

6. menține legături cu alte instituții și organisme din țară și străinătate in vederea promovării actului cultural și a unei imagini instituționale corecte;

7. realizează materiale publicitare necesare mediatizării evenimentelor culturale și pentru tineret, aprobate de Consiliul Local Macea;

8. asigură publicitatea și promovarea  pentru activitățile desfășurate de Centrul Cultural Județean Arad;

9. elaborează strategii de comunicare a proiectelor: afișe, banere, cataloage, flyere, materiale de prezentare , anunțuri, fotografii, materiale filmate ;

10. supervizează din parte instituției, spoturile promoționale și publicitare realizate în cadrul unor parteneriate culturale și pentru tineret, organizatorice , media etc.;

11. sprijină proiecte și programe de promovare a obiceiurilor și tradițiilor populare;

12. asigură mediatizarea activității culturale pe site-ul instituției www.macea.ro ;

13. administrează bunurile din dotarea căminului cultural  și conduce gestiunea inventarului;

14. participă şi răspunde pentru implementarea şi dezvoltarea Sistemului de Control Intern Managerial în activitatea Compartimentului cămin cultural ;

15. aduce la îndeplinire cu profesionalism şi la termenele stabilite,măsurile cuprinse în Programul de dezvoltare a Sistemului de Control Intern Managerial şi deciziile Comisiei pentru monitorizarea,coordonarea şi îndrumarea metodologică a implementări şi dezvoltări Sistemului de Control Intern Managerial în cadrul Primăriei Macea;

16. identifică şi evaluează riscurile în activitatea desfăşurată şi le transmite şefului ierarhic pentru aprobare şi pentru a fi cuprinse în registrul riscurilor la nivelul instituției.

17. actualizează anual riscurile din activitatea sa; 

18. elaborează şi actualizează ori de câte ori este cazul ,procedurile de desfăşurare a activităţilor sale;

19. răspunde de executarea corectă şi la timp a tuturor atribuţiilor din fișa postului;

20. îndeplinește și alte sarcini stabilite de conducerea instituției și care au legatură cu scopul principal ale postului.
Art. 36. – COMPARTIMENT ASISTENȚI SOCIALI
Scopul: Îngrijirea persoanleor cu handicap grav

A. Atribuții Compartiment asistenți sociali
1. acordarea îngrijirilor igienice;

2. asigurarea alimentației si hrănirii corespunzătoare deficientei;

3. alimenteaza direct sau sprijină  bolnavii care au nevoie de astfel de ajutor urmârind educarea si formarea deprinderilor sau autonomiei;

4. adaptarea mediului la nevoile beneficiarului;-

5. supravegherea stării de sanatate a acestuia;

6. asistarea activității si participării persoanelor cu handicap in familie si comunitate;

7. asigura igiena corporală  a bolnavului, a lenjeriei de corp, a articolelor de imbracaminte si a lenjeriei de pat, dupa caz, insoteste bolnavul la grupurile sanitare, baie, etc.;

8. organizează si răspunde de intretinerea curăteniei si de luarea măsurilor igienico-sanitare in spatiile de cazare;

9. asigură aplicarea tratamentelor prescrise de medici, sesizand la timp semnele de boala sau acutizare si iamasurile ce se impun (transport spital, solicitare control medical de specialitate la domiciliu etc);

10. respectă și sprijină realizarea planurilor de recuperare indicate de specialist;-stimuleaza personalitatea persoanei pe care o are in ingrijire, stabilind relatii afective cu aceasta;
11. executa și alte sarcini specifice profilului postului pe care îl ocupă, dispuse de medici, ori impuse de natura handicapului ;

12. participă  la formele de perfecționare a pregătirii profesionale.

13. Asistentul personal este direct raspunzator de indeplinirea intocmai a atributiilor si sarcinilor deserviciu stabilite in prezenta fisa; este direct raspunzator de pastrarea si mentinerea integritatii fizice simorale a persoanei asistate; este direct raspunzator de pastrarea bunurilor materiale sau de alta natura a persoanei asistate.
Art. 37. –  SERVICUL VOLUNTAR PENTRU SITUAȚII DE URGENȚĂ (SVSU MACEA)
Scopul SVSU constă în apărărea vieții, avutului public și/sau privat în situații de urgență.
Misiunea SVSU: acţiuni de prevenire şi avertizare a populaţiei, limitarea, înlăturarea sau contracararea factorilor de risc precum şi a impactului produs de evenimentele excepţionale respective în scopul prevenirii agravării situaţiei de urgenţă, limitării sau înlăturării, după caz, a consecinţelor acestora.

Atribuții Serviciului Voluntar pentru Situații de Urgență
1. Întocmeşte, documentaţiile de organizare,  funcţionare, actualizare şi păstrare a tuturor activităţilor  de protecţie civilă, în domeniul situaţiilor de urgenţă;

2. Întocmeşte, documentaţiile de organizare,  funcţionare, actualizare şi păstrare a tuturor activităţilor  de prevenire şi stingere a incendiilor

3. Pune în aplicare documentele operative de intervenţie şi răspuns în cazul producerii situaţiilor de protecţie civilă.

4. Conduce lunar pregătirea formaţiilor de intervenţie de protecţie civilă.

5. Verifică prin exerciţii de alarmare viabilitatea, starea de operativitate şi de intervenţie.

6. Elaborează şi aduce la îndeplinire planurile privind activităţile de protecţie civilă anuale şi lunare, de pregătire a formaţiilor, salariaţilor şi populaţiei 

7. Conduce  lunar instructajele şi şedinţele de pregătire organizate şi tine evidenţa participării la pregătire.

8. Întocmeşte documentaţii şi situaţii pe linie de transmisiuni, alarmare, protecţie N.B.C. deblocare -  salvare, medicală, sanitar – veterinară, evacuare, logistică, dezastre, situaţii de urgenţă, etc. 

9. Răspunde de asigurarea măsurilor de protecţie a populaţiei, bunurilor materiale, valorilor culturale şi mediului înconjurător împotriva efectelor negative ale situaţiilor de urgenţă, dezastrelor şi conflictelor armate.

10. Ţine evidenţa cu necesarul şi existentul materialelor şi mijloacelor de protecţie individuală necesare populaţiei şi salariaţilor din zona de competenţă. 

11. Prezintă informări cu privire la realizarea măsurilor de protecţie civilă, a pregătirii şi alte probleme specifice.

12. Propune măsuri de îmbunătăţire a activităţii de protecţie civilă, în domeniul situaţiilor de urgenţă şi dezastrelor în zona competenţă.

13. Acordă asistenţă tehnică de specialitate instituţiilor şi agenţilor economici clasificaţi din punct de vedere al protecţiei civile şi verifică îndeplinirea măsurilor stabilite potrivit prevederilor legii, regulamentelor, instrucţiunilor şi ordinelor în vigoare.

14. Participă la activităţile de prevenire(controale, cursuri, instructaje, analize, consfătuiri, concursuri)  organizate de Inspectoratul pentru Situaţii de Urgenţă al judeţului ARAD şi la acţiunile intervenţie în zona de competenţă.

15. Participă la convocări, bilanţuri, analize şi alte activităţi conduse de eşaloanele superioare.

16. Prezintă propuneri pentru introducerea în bugetul de venituri şi cheltuieli a fondurilor  necesare pentru înzestrarea formaţiilor şi realizarea măsurilor de protecţie civilă.

17. Răspunde de respectarea regulilor  de păstrare mânuire şi evidenţă a documentelor secrete şi nesecrete, hărţilor şi literaturii de protecţie civilă.

18. Identificarea si gestionarea tipurilor de riscuri generatoare de dezastre naturale si tehnologice ;

19. Culegerea, prelucrarea, stocarea, studierea si analizarea datelor si informaţiilor referitoare la protecţia civila; 

20. Informarea si pregătirea preventive a populaţiei cu privire la pericolele la care este expusă, măsurile de autoprotecţie ce trebuie îndeplinite, mijloacele de protecţie puse la dispoziţie, obligaţiile ce ii revin si modul de acţiune pe timpul situaţiei de urgenta;

21. Organizarea si asigurarea stării de operativitate si a capacităţii de intervenţie optime a serviciilor pentru situaţii de urgenta si a celorlalte organisme specializate cu atribuţii in domeniu;

22. Înştiinţarea autorităţilor publice si alarmarea populaţiei in situaţii de urgenţă;

23. Protecţia populaţiei, a bunurilor materiale, a valorilor culturale si arhivistice precum si a mediului împotriva efectelor dezastrelor si ale conflictelor armate;

24. Asigurarea condiţiilor minime de supravieţuire a populaţiei în situaţii de urgenţă sau de conflict armat;

25. Organizarea si executarea intervenţiei operative pentru reducerea pierderilor de vieţi omeneşti, limitarea si înlăturarea efectelor situaţiilor de urgenta civila si pentru reabilitarea utilităţilor publice afectate;

26. Limitarea si înlăturarea efectelor dezastrelor si a efectelor atacurilor din aer pe timpul conflictelor armate; 
B. Alte atribuții
1.
întocmeşte şi asigură implementarea Procedurilor Operaţionale în cadrul Compartimentului; 

2.
întocmeşte Registrul Riscurilor şi documentele cu privire la implementarea sistemului de control Intern Managerial în cadrul Compartimentului:

3.
participă ia întocmirea propunerilor bugetare, a notelor dc fundamentare, a rapoartelor şi a proiectelor de hotărâri, când este cazul;

4.
efectuează deplasări în interesul serviciului la instituţiile cu care colaborează;

5. predă la arhiva unităţii documentele pe care le gestionează;

6. îndeplineşte orice alte atribuţii date de către Primar, care, prin natura lor, sunt de competenţa sau se încadrează in obiectul şi atribuţiile Compartimentului;
Art. 35 COMPARTIMENT GOSPODĂRIRE COMUNALĂ
A. Atribuțiile Compartimentului Gospodărire Comunală
1. asigură curățenia stradală și a zonelor verzi din zona centrală, în parcuri, în parcările din zona centrală a localităților Macea și Sânmartin, în curtea Primariei comunei Macea, în incinta  clădirilor  instituțiilor publice aflate în administrarea Consiliului Local Macea precum  și a spațiilor verzi din jurul acestora;

2. asigură curățenia în  zona piețelor agroalimentare din Macea și Sânmartin ;

3. asigură curățenia și întreținerea spațiului verde, a amenajărilor florale și arborilor de pe domeniul public, din centrul localităților Macea și Sânmartin, prin activități de cosire, săpare, udare, toaletare arbori și arbuști ornamentali, activități de tratament contra  dăunătorilor, igienizare, inființare și refacere spații verzi, intreținere mobilier stradal etc ; 

4. participă la activitățile și evenimentele organizate de Primăria comunei Macea contribuind la buna desfășurare a acestora;
5. participă la campaniile de curățenie de primăvară și toamnă constând în colectarea și transportul resturilor vegetale de pe domeniul public;
6. participă la activitățile de transport/încărcare/descărcare/depozitare a gunoiului de grajd în rampa gestionată de Primăria comunei Macea;
7. participă la activitățile de înlaturare a urmărilor efectelor fenomenelor  meteorologice, a calamitatilor și  a incendiilor în  sprijinul Serviciului Voluntar pentru Situații de Urgență al comunei Macea ;

8. efectuează mici reparații de întreținere  a clădirilor, igienizări, zugrăveli, vopsiri, etc.

9. îndeplinește și alte sarcini încredințate de conducerea Primăriei comunei Macea și care au legătură cu scopul principal al postului.
10. operează utilajele din dotare (tractoare, încărcător frontal, remorci, vidanjă) pentru efectarea  lucrărilor specifice  Compartimentului de gospodărire comunală  pe domeniul public al comunei Macea, dar și  către populație și agenții economici de pe raza comunei Macea.

Art. 38. COMPARTIMENT ADMINISTRATIV
Compartimentul administrativ este un compartiment funcțional în structura organizatorică a Primăriei comunei Macea, aflat sub directa coordonare a viceprimarului comunei și are ca obiect de activitate asigurarea efectuării activităților de gospodărire, întreținere-reparații și de deservire în cadrul Primariei Comunei Macea. În exercitarea atributiilor sale compartimentul administrativ, colaboreaza cu celelalte compartimente din cadrul Primariei Comunei Macea.

 A. Atribuții privind lucrări de întreţinere şi reparaţii la spaţii, clădiri administrative
1. efectuează lucrări de întreţinere și reparații curente la clădirea Primăriei comunei Macea, precum și a celorlalte facilități gestionate de administrația locală: sala de sport, cămn cultural, locuri de joacă, piețe agroalimentare, etc.
2. verifică starea de funcţionare a mijloacelor tehnice de întreţinere;

3. participă la realizarea diferitelor lucrări de interes public la solicitarea primarului;

4. efectuarea serviciului pe timpul zilei în cadrul Institutiei Primariei  Comunei Macea de curățenie a instituției și curții;

5. îngrijește și răspunde de obiectele de inventar;

6. îndeplinește și funcția de curierat;

7. efectuează zilnic curățenia în condiții corespunzatoare, răspunde de starea de igiena a sălilor, coridoarelor, scărilor, mobilierului, ferestrelor;

8. curața și dezinfectează zilnic baile, wc –urile cu material si ustensile folosite numai in aceste locuri;

9. efectuează aerisirea periodica a sălilor si raspunde de incalzirea corespunzatoare a acestora;

10. transportă gunoiul și rezidurile în condiții corespunzătoare, răspunde de depunerea lor corecta în recipiente;

11. verifică zilnic, dimineața la venire, dupa amiaza la plecare, inventarul din spatiul primariei 

12. menține in perfecta stare de curatenie prin stergerea prafului zilnic (mobilier , aparatura)

13. la sfârșitul programului verifică instalația  de apă, controlează ferestrele, stinge lumina, închide geamurile, semnalând imediat orice neregula in scris sau, dupa caz oral;
14. este dator sa cunoasca și să respecte  instrucțiunile privind prevenirea si stingerea incendiilor; supravegherea functionarii corpurilor de iluminat și de încălzit;
15. aducerea la cunostinta viceprimarului in mod operativ, a oricaror aspecte negative care ar putea pune in pericol  buna functionare a  spatiului supravegheat (functionare iluminat , grupuri sanitare sisteme de blocare usi , ferestre, instalatie termica);
16. solicită din timp, pe baza de referat, viceprimarului materialele necesare pentru curatenie;

Art. 39. – COMPARTIMENT TRANSPORT
A.  Atribuții privind transportul elevilor cu Micobuzul Școlar
1. preia sub inventar microbuzul şcolar.

2. menţine în stare de funcţionare microbuzul şcolar.

3. respectă normele cu privire la paza şi stingerea incendiilor şi normele de protecţie a muncii şi participă la şedinţele de instruire organizate la nivelul şcolii.

4. transportă în microbuzul şcolar doar elevii şi cadrele didactice de serviciu care se regăsesc în tabelul semnat de directorul unităţii.

5. întocmește toate documentele necesare la plecarea în cursă, astfel încât cursa să fie legală.

6. cunoaște și va respecta prevederile legale cu privire la circulatia pe drumurile publice

7. asigure transportul elevilor de la domiciliu la şcoală pe ruta stabilită de superiorul ierarhic, dimineaţa şi la terminarea cursurilor.

8. răspunde de siguranţa şi securitatea elevilor în timpul transportului.

9. menţine curăţenia zilnică la standarde maxime în microbuzul şcolar.

10. să nu conducă autovehiculul obosit sau sub influenta alcoolului, drogurilor, medicamentelor, etc., care reduc capacitatea de conducere; 

11. participă la orice activitate legată de interesul primăriei.

12. să-şi  avizeze  carnetul de sănătate.

13. să informeze superiorul ierarhic ori de câte ori apar probleme la locul de muncă.

14. înainte de a pleca în cursă are obligaţia să verifice starea tehnică a autovehiculului pe care îl conduce; 

15. efectuează îngrijirea zilnică a autovehiculului;

16. nu pleacă în cursă dacă se constată defecţiuni/nereguli ale autovehiculului şi îşi anunţă imediat coordonatorul de transport pentru a se remedia defecţiunile

17. menţine starea tehnică corespunzătoare a autovehiculului avut în primire; 

18. păstrează certificatul de înmatriculare, copia conformă a licenţei de transport, precum şi actele maşinii în condiţii corespunzătoare şi le prezintă la cerere, organelor de control; 

19. se preocupă permanent de îmbunătăţirea cunoştinţelor sale profesionale şi legislative în domeniul transporturilor

20. întocmeşte foile de parcurs şi le predă zilnic coordonatorului de transport

21. comunică imediat coordonatorului de transport telefonic sau prin orice alt mijloc,orice eveniment de circulaţie în care este implicat

22. are obligaţia să nu schimbe poziţia autovehiculului implicat în accident, până la sosirea organelor poliţiei şi să asigure păstrarea urmelor la locul accidentului,dacă acesta a avut ca rezultat moartea, vătămarea integrităţii corporale sau a sănătăţii vreunei persoane sau dacă accidentul constituie infracţiune  sau s-a produs ca urmare a unei infracţiuni; 

23. să se prezinte la examinarea medicală şi psihologică atunci când este trimis de coordonatorul de transport

24. răspunde de integritatea microbuzului şi a persoanelor pe care le transportă;

25. şoferul va raspunde în faţa legii pentru pagubele cauzate instituţiei din vina sa

26. ajută la încărcarea şi descărcarea diferitelor materiale şi bunuri achiziţionate de către primărie;

27. transportă diferite materiale necesare desfăşurării activităţii de gospodărire comunală;

28. se află la dispoziţia primarului ori de câte ori va fi nevoie şi va executa dispoziţiile acestuia, în timpul programului de servici.
Art. 40 COMPARTIMENT BIBLIOTECĂ
A. Atribuții 
1. Participă cu comunicări şi studii la acţiunile bibliotecii sau în afara ei;

2. Prin întreaga activitate contribuie la satisfacerea cerinţelor de lectură şi studiu ale utilizatorilor care frecventează biblioteca;

3. Asigură informarea utilizatorilor privind fondul de publicaţii şi servicii pe care le poate oferi biblioteca ;

4. Evidenţa primară şi individuală a fondului de carte;

5. Efectuarea operaţiunilor de scoatere din gestiune a cărţilor plătite, rupte sau transferate (R.M.F. şi inventarul bibliotecii);

6. Face propuneri pentru casarea unor cărţi deteriorate fizic;

7. Alcătuirea tabelelor şi formelor pentru scoaterea documentelor din gestiune şi înaintarea acestora la contabilitate;

8.  Întocmeşte programul anual de activitate al bibliotecii; după aprobare, ia măsuri pentru realizarea lui;

9.  Organizează şi răspunde de buna funcţionare a Centrului Internet pentru Public;

10. Asigură comunicarea cu treapta ierarhică superioară;

11. Verifică documentele şi corespondenţa elaborate în cadrul bibliotecii;

12. Răspunde de întocmirea calendarului evenimentelor social-culturale anual;

13. Răspunde de activitatea editorială a bibliotecii;

14. Organizează manifestările culturale, având drept scop principal, promovarea imaginii bibliotecii ca centru important de cultură şi educaţie;

15. Participă la simpozioane, consfătuiri, schimburi de experienţă, colocvii, etc.;

16. Răspunde de realizarea metodologiilor specifice serviciului;

17. Reprezintă instituţia în raporturile cu persoanele fizice şi juridice privind activităţile specifice din cadrul bibliotecii pentru care primeşte delegaţie de autoritate;

18. Completează colecţiile bibliotecii prin achiziţionarea de cărţi, periodice, documente grafice şi audio-vizuale în funcţie de nevoile de informare a populaţiei comunei;

19. Oferă utilizatorilor servicii pentru studiu, informare şi documentare la sala de lectură cât şi împrumut la domiciliu;

20. Asigură împrumutul interbibliotecar potrivit solicitărilor primite;

21. Organizează catalogul alfabetic şi sistematic;

22. Elaborează instrumente de informare, bibliografii;

23. Asigură gospodărirea, gestionarea şi păstrarea corespunzătoare a patrimoniului;

24. Urmăreşte execuţia bugetară şi rezolvarea problemelor administrative în vederea bunei gospodăriri a bazei materiale existente;

25. Răspunde de întreaga activitate a bibliotecii;

26. Păstrează confidenţialitatea documentelor;

27. Respectă normele PSI şi de protecţia muncii;

28. Respectă legislaţia în vigoare, normele, ordinele, reglementările emise de Ministerul Cultelor şi  Culturii şi conducerea instituţiei;

29. respectă prevederile Contractului colectiv de muncă la nivel de primărie şi Regulamentul de Organizare şi funcţionare al Bibliotecii. Se achită de atribuţiile prevăzute în fişa postului şi de sarcinile concrete de muncă conform standardelor de performanţă ale postului;

30. Respectă programul de lucru.

SECȚIUNEA III – ATRIBUȚII ALE COMPARTIMENTELOR SUBORDONATE SECRETARULUI GENERAL AL COMUNEI
Art. 41. COMPARTIMENTULUI JURIDIC, RESURSE UMANE
    A Atribuții privind activitatea juridică
1. asigură reprezentarea intereselor autoritătii sau institutiei publice în raporturile acestuia cu persoane fizice sau juridice de drept public sau privat precum si promovarea căilor de atac, luând orice alte măsuri necesare pentru apărarea intereselor acesteia, inclusiv demersurile la  organele de cercetare penală;
2. redactează actiunile în justitie la organele de jurisdictie a muncii, la cele de contencios,

3. plângerile către organele de politie sau procuratură, întocmeste răspunsurile la interogatorii, exercită căile de atac si orice alte măsuri necesare pentru apărarea intereselor legale ale autoritătii locale;
4. tine evidenta operativă a tuturor dosarelor sau a proceselor aflate în curs de judecată;
5. avizează legalitatea oricăror acte care pot angaja răspunderea patrimonială a autoritătii locale sau a organelor de specialitate;
6. elaborează proiectele de acte normative si acte individuale si a altor reglementări specifice autoritătii publice asigurând redactarea si promovarea acestora în vederea adoptării lor de către autoritatea locală;
7. se preocupă de informarea si documentarea juridică, de achizitionarea unor lucrări de specialitate, abonarea la revistele si publicatiile cu caracter juridic, de crearea si tinerea la zi a bibliotecii juridice;

8. urmăreste aparitia actelor normative publicate, semnalând compartimentelor și birourilor Primăriei sarcinile ce le au pe baza acestora;
9. acorda consultantă de specialitate serviciilor si institutiilor publice aflate în subordinea Consiliului Local;
10. acorda viza de legalitate pe actele întocmite de serviciile si birourile aflate în subordinea autoritătii locale deliberative si autoritătii executive (Consiliul Local si Primar);
11. urmăreste executarea hotărârilor judecătoresti;
12. asigură respectarea drepturilor și libertăților fundamentale ale cetățenilor, a celorlalte acte normative în vigoare;
13. acordă consultanță juridică în cadrul birourilor și compartimentelor din cadrul Primăriei;
14. asigură reprezentarea Comunei, a comisiei de fond funciar, a serviciilor publice infiintate de Consiliul Local, a Primarului și a Consiliului local Macea în fața instanțelor de  judecată, a organelor de urmărire penală, a Notarilor publici, a poliției, arbitrajului si a celorlalte autorități ale administrației de stat;
15. corespondează cu celelalte  birouri, compartimente din cadrul primăriei, în vederea formulării de apărări adecvate în dosarele aflate pe rolul instanței;
16. avizează pentru legalitate contractele de achziție publicp, contractele de asociere, de concesionare, de închiriere, contractele și convențiile civile, alte contracte, urmareste evidența acestora potrivit competențelor repartizate; 

    B Atribuții privind activitatea de Resurse Umane
1.   Elaborează organigrama, statul de funcţii, numărul de personal, pentru aparatul propriu de specialitate şi le supune aprobării Consiliului Local;

2.   Asigură implementarea prevederilor OUG nr. 57/2019 privind Codul Administrativ, privind Statutul funcţionarilor publici, cu modificările şi completările ulterioare, privind:

· Clasificarea funcţiilor publice.

· Categorii de funcţionari publici

· Categoria înalţilor funcţionari publici

· Managementul funcţiilor publice şi al funcţionarilor publici 

· Colaborare  - Agenţia Naţională a Funcţionarilor Publici
· Evidenţa funcţiilor publice şi a funcţionarilor publici
· Întocmirea, modificarea şi completarea dosarelor profesionale

· Drepturile funcţionarilor publici

· Îndatoririle funcţionarilor publici 

· Perfecţionarea profesională a funcţionarilor publici

· Elaborează Planul anual de perfecţionare profesională a funcţionarilor publici din cadrul aparatului de specialitate al primarului, îl înaintează spre consultare conducătorului instituţiei în vederea aprobării şi Agenţiei Naţionale a Funcţionarilor Publici spre informare;
· Cariera funcţionarilor publici

· Planul de ocupare al funcţiilor publice

· Recrutarea funcţionarilor publici 

· Perioada de stagiu 

· Numirea funcţionarilor publici 

· Promovarea funcţionarilor publici şi evaluarea performanţelor profesionale

· monitorizează evaluările performanţelor profesionale individuale ale funcţionarilor publici
· Sistemul de promovare rapida în funcţia publica

· Acorduri colective. 

· Comisii paritare 

· Comisii disciplină

· Sancţiunile disciplinare 
· Răspunderea funcţionarilor publici 
· Modificarea, suspendarea şi încetarea raportului de serviciu

· Modificarea raportului de serviciu
· Suspendarea raportului de serviciu

· Încetarea raportului de serviciu

· Organizarea şi desfăşurarea concursurilor şi a examenelor

3. Asigură implementarea prevederilor Legii 53/2003 – (r1) privind Codului muncii, cu modificările şi completările ulterioare, privind:

· Încheierea contractului individual de muncă

· Modificarea contractului individual de muncă
· Suspendarea contractului individual de muncă 

· Concedierea

· Protecţia drepturilor salariaţilor în cazul transferului unităţii sau al unor părţi ale acesteia
· Concediul de odihnă anual şi alte concedii ale salariaţilor

· Concediile pentru formare profesională

· Formarea profesională
· Elaborează Planul anual de perfecţionare profesională a salariaţilor contractuali din cadrul aparatului de specialitate al primarului, îl înaintează spre consultare conducătorului instituţiei în vederea aprobării; 
·  fundamentează si comunică compartimentului economic fondurile necesare realizării pregătirii profesionale;
· Salarizarea
· Protecţia salariaţilor prin servicii medicale
· Asigură printr-un contract încheiat cu respectarea prevederilor legale activitatea de medicină a muncii la nivelul instituţiei, efectuarea periodică a controlului medical pentru salariaţii instituţiei
· Încetarea contractului individual de muncă

· Încetarea de drept a contractului individual de muncă

· Încetarea ca urmare a acordului parţilor, la data convenită de acestea;
· Încetarea ca urmare a voinţei unilaterale a uneia dintre părţi, în cazurile şi în condiţiile limitativ prevăzute de lege.
· Organizarea şi desfăşurarea concursurilor şi a examenelor de promovare

4. Răspunde de aplicarea reglementărilor în vigoare cu privire la salarizarea personalului în limita competenţelor ce îi revin

5. Întocmeşte proiectele statelor de funcţii, a statelor de salarii şi a altor drepturi băneşti ce revin personalului din aparatul propriu, precum şi pentru acordarea unor ajutoare şi indemnizaţii date în competenţa acestuia

6. creează şi administrează baza de date cuprinzând evidenţa funcţionarilor;

7. colaborează cu Agenţia Naţională a Funcţionarilor Publici în vederea transmiterii datelor personale ale funcţionarilor publici precum şi funcţiile publice vacante sau modificările intervenite în situaţia funcţionarilor publici;

8. monitorizează posturile vacante şi participă la organizarea concursurilor pentru ocuparea acestor posturi, în calitate de secretar al comisiei de examinare, în această calitate întocmind dosarul de concurs necesar în vederea ocupării unui post şi procesul-verbal;

9. ţine evidenţa dosarelor personale şi profesionale ale angajaţilor;

10. ţine evidenţa cursurilor de perfecţionare la care participă angajaţii primăriei;

11. întocmeşte şi eliberează adeverinţe cu vechime în muncă; 

12. întocmeşte dosarele de pensionare;

13. întocmeşte dosarul de personal al acelui care a ocupat postul;

14. întocmeşte fişele postului;

15. întocmeşte contractele de muncă la angajare;

16. păstrează Condica de Prezență a salariaților

17. calculează şi transmite compartimentului contabilitate vechimea actualilor şi noilor angajaţi;

18. comunică compartimentului de contabilitate angajarea unui nou salariat precum şi orice modificare legată de salariul angajaţilor, încetarea sau prelungirea unui contract de muncă; 

19. întocmeşte şi gestionează dosarele privind acordarea indemnizaţiei de însoţitor şi de asistent personal al persoanelor cu handicap;

20. comunică situaţia însoţitorilor si asistenţilor personali ai persoanelor cu handicap Direcţiei Generale de Asistenţa Socială şi Protecţie a Copilului;

21. ţine evidenţa modificărilor intervenite în statul de funcţii şi organigramă, şi operează aceste modificări în termenele stabilite de lege; 

22. ţine evidenţa Registrului electronic al salariaţilor şi operează modificările intervenite în termenele stabilite de lege; 

23. întocmeşte, cu consultarea conducerii, planul de concedii anual;

24. întocmeşte rapoarte trimestriale privind respectarea normelor de conduită de către funcţionarii publici din cadrul instituţiei şi le comunică Agenţiei Naţionale a Funcţionarilor Publici; 

25. răspunde de elaborarea planului anual de perfecţionare profesională, precum şi a oricăror altor măsuri privind perfecţionarea profesională a funcţionarilor publici din cadrul autorităţii sau instituţiei publice, le supune aprobării conducătorului autorităţii publice şi asigură transmiterea acestora către ANFP;

26. asigură consultanţă şi asistenţă funcţionarilor publici de conducere din cadrul autorităţii publice în stabilirea măsurilor privind formarea profesională a funcţionarilor publici din subordine;

27. monitorizează aplicarea măsurilor privind formarea profesională a funcţionarilor publici din cadrul autorităţii şi întocmeşte trimestrial un raport privind stadiul realizării măsurilor planificate;

28. este persoana responsabilă cu gestionarea portalului de management al funcțiilor publice, operabil pe site-ul ANFP;
Art. 42. – COMPARTIMENTUL ASISTENȚĂ SOCIALĂ
Date de identificare:

Locaţia unde se desfăşoară activitatea: sediul Primăriei Comunei Macea, str. Primărie, nr. 8, email: asistenta@macea.ro
Misiunea - Compartimentului de asistenta sociala este aceea de identificare a nevoilor sociale individuale , familiale si de grup, consiliere si sprijin pentru familiile si persoanele aflate in dificultate din comuna Macea, judetul Arad

Scopul - este îmbunătăţirea calităţii vieţii acelor beneficiari care nu au posibilitatea de a realiza prin mijloace şi eforturi proprii un mod normal şi decent de viaţă.

Asistenţa socială la nivelul compartimentului de asistenta sociala se realizează prin acordarea de prestaţii sociale şi furnizarea de servicii sociale.

Principalele Obiective:

-Asigurarea de servicii sociale de calitate, flexibile, respectând standardele generale în domeniu;
-Informarea continuă a beneficiarilor referitor la serviciile şi prestaţiile sociale acordate;
Colaborări cu instituţii publice şi ONG-uri, prin realizarea de parteneriate, proiecte şi programe de combatere a marginalizării sociale;
Implementarea unor programe de prevenire a marginalizării sociale, a situaţiilor de risc şi a dependenţei de sistemul de protecţie socială;
Domeniile de activitate:

- protecţia copilului şi familiei;
- protecţia persoanelor vârstnice;
- protecţia persoanelor cu handicap;

- protecţia persoanelor şi familiilor cu venituri mici.
A. Atribuţii Asistenţă Socială 

a) În conformitate cu Legea 448/2006 – (r1 ) privind protecţia şi promovarea drepturilor persoanelor cu handicap, cu modificările şi completările ulterioare, îndeplineşte următoarele atribuţii specifice:

1. asigură asistarea persoanei cu handicap prin asistenţi personali

2. asigură asistenţă, consiliere şi informarea persoanei cu handicap pe linia conferită de legislaţia specifică;
3. creează, întreţine şi dezvoltă baza de date aferentă activităţii;
4. colaborează cu autorităţile şi cu familia pentru protejarea drepturilor beneficiarilor;
5. verifică activitatea asistenţilor personali ai persoanelor cu handicap grav şi prezintă semestrial rapoarte consiliului local;

6. efectuează anchete sociale preliminare în cazul persoanelor care solicită încadrarea într-un grad de handicap şi le pune la dispoziţia comisiei judeţene de expertiză medicală;                

7. efectuează la solicitarea Inspectoratului de stat teritorial pentru persoane cu handicap, anchete sociale privind situaţia persoanelor cu handicap care beneficiază de ajutor bănesc lunar;

8. colaborează cu I.S.T.P.H pentru ajutorarea persoanelor cu handicap care au nevoie de proteze ori mijloace de locomoţie cu comenzi speciale;

9. identifică persoanele vârstnice care pot beneficia de drepturi de asistenţă socială potrivit prevederilor legale;

10. organizează programele de pregătire profesionala pentru toţi îngrijitorii cu contracte de munca;                      

11. controlează si monitorizează permanent activitatea fiecărui îngrijitor pe perioada cât este angajat, întocmeşte anual si ori de câte ori se considera necesar Raportul de evaluare în vederea reînnoirii atestatului;

12. întocmeşte documentaţiile pentru internarea persoanelor vârstnice în cămine pentru pensionari, cămine pentru bătrâni si cămine spital pentru bătrâni bolnavi cronici, facilitează accesul în alte instituţii specializate: spitale, instituţii de recuperare, etc.;
b) În conformitate cu O.U.G. 70/2011 - privind măsurile de protecţie sociala în perioada sezonului rece, cu modificările şi completările ulterioare: 

1. primeşte şi verifică dosarele de acordare a ajutorului pentru încălzirea locuinţei, precum şi a unor facilităţi populaţiei pentru plata energiei termice 

2. borderouri, cereri individuale cu actele doveditoare.

3. întocmeşte dispoziţii de acordare respective respingere a ajutorului pentru încălzirea locuinţei, precum şi a unor facilităţi populaţiei pentru plata energiei termice;

4. întocmeşte borderou privind plata pentru încălzirea locuinţei, precum şi a unor facilităţi populaţiei pentru plata energiei termice;

5. raportarea dosarelor şi a plăţilor privind plata ajutorului pentru încălzirea locuinţei, precum şi a unor facilităţi populaţiei pentru plata energiei termice la Direcţia de Muncă şi Solidaritate Socială Arad. şi la Consiliul Judeţean Arad.
6. înştiinţarea persoanelor a căror dosare au fost aprobate/respinse;
c) În conformitate cu Legea 277/2010 – (r) privind alocaţia pentru susţinerea familiei:

1. primeşte şi verifică dosarele de acordare a alocaţia pentru susţinerea familiei depuse de cetăţeni în conformitate cu legislaţia în vigoare;
2. efectuează anchete sociale în vederea acordării alocaţiei pentru susţinerea familiei; 

3. acordă îndrumare şi asistenţă de specialitate în conformitate cu această ordonanţă privind alocaţia pentru susţinerea familiei;
4. verifică în teren situaţiile sesizate pentru clarificarea lor;
5. ţine evidenţa la zi a dosarelor;
6. comunică în scris dispoziţia primarului privind acordarea, modificarea, suspendarea, încetarea şi neacordarea plăţii alocaţiilor  pentru susţinerea familiei; 

7. oferă asistenţă şi consiliere persoanelor care au neclarităţi referitoare la drepturile prevăzute de lege;
8. întocmeşte lunar borderourile cu acordarea, modificarea, suspendarea şi încetarea drepturilor privind Legea 277/2010;
d) În conformitate cu Legea 416/2001- privind venitul minim garantat, cu modificările si completările ulterioare, îndeplineşte următoarele atribuţii specifice:

1. întocmeşte statele de plata lunare cu acordarea ajutorului social         

2. efectuează anchetele sociale pentru acordarea ajutoarelor de urgenta în cazurile prevăzute de lege;

3. întocmeşte situaţia persoanelor apte de munca din familiile beneficiare de ajutor social care sunt obligate sa efectueze lunar 72 ore munca la acţiuni sau lucrări de interes local stabilite de primarul Comunei;

4. preia lunar pontajele de la formaţiile de lucru si suspenda dreptul la ajutor celor care nu si-au îndeplinit aceasta obligaţie;

5. întocmeşte lunar tabelul cu beneficiarii de ajutor social, persoane apte de munca, pe care îl transmite Agenţiei locale de ocupare si formare profesionala;
6. tine evidenta persoanelor din familiile beneficiare de ajutor social care trebuie sa prezinte
7. lunar dovada ca sunt în evidenta agenţiei pentru ocuparea forţei de munca si nu au refuzat nejustificat un loc de munca oferit sau nu au refuzat participarea la un program de pregătire profesionala;
8. eliberează la cerere adeverinţe care sa ateste calitatea de beneficiar de ajutor social;
e) În conformitate cu O.U.G. 148/2005 –privind susţinerea familiei in vederea creşterii copilului, cu modificările şi completările ulterioare, îndeplineşte următoarele atribuţii specifice:

1. primirea dosarelor în vederea obţinerii indemnizaţiei sau stimulentului pentru creşterea copilului în vârstă de până la 2 ani, respectiv 7 ani, în cazul copilului cu handicap;

2. verificare documentaţie,  

3. întocmeşte tabele nominale pentru AJPIS Arad,
4. întocmeşte şi înaintează la AJPIS Arad.
f). În conformitate cu Legea 272/2004 -  privind protecţia şi promovarea drepturilor copilului, cu modificările şi completările ulterioare, îndeplineşte următoarele atribuţii specifice:

1. conduce evidenţa persoanelor care necesită ocrotire şi protecţie din partea autorităţii tutelare şi va executa toate operaţiunile tehnico-administrative specifice serviciilor de autoritate tutelară

2. furnizează servicii sociale pe problematica copilului aflat în pericolul de separare de familia sa precum şi monitorizarea copiilor după reintegrarea lor în familie;

3. realizează planul de servicii pentru prevenirea separării copilului de familia sa;
4. contribuie la depistarea precoce a situaţiilor de risc care pot determina separarea copilului de familia sa;

5. contribuie la realizarea obiectivelor cuprinse în planul de servicii;
g) În conformitate cu Legea 116/2002 - privind prevenirea şi combaterea marginalizării sociale îndeplineşte următoarele atribuţii specifice:

1. identificarea persoanelor şi familiilor marginalizate social;

2. luarea unor măsuri de prevenire şi combatere a marginalizării (facilitarea accesului la servicii sociale, medico-sociale, învăţământ obligatoriu şi ocuparea unui loc de muncă);

3. raportare statistică trimestrială şi anuală la Direcţia de Muncă şi Solidaritate Socială Arad.
4. identifică activitatea nevoii sociale individuale, familiale şi de grup, 

5. activităţi de informare despre drepturi şi obligaţii, acţiuni şi măsuri de sensibilizare şi conştientizare, 

6. acţiuni de urgenţă în vederea reducerii efectelor situaţiilor de criză, 

7. sprijinirea şi menţinerea în comunitate a persoanelor în dificultate, 

8. servicii de consiliere, evidenţierea, evaluarea şi diagnosticarea nevoilor, 

9. informarea asupra situaţiilor de risc social, precum şi asupra drepturilor,

10. identificarea familiilor şi a persoanelor aflate în situaţii de risc, 

11. ajutorarea, susţinerea, informarea şi consilierea persoanei,

12. urmăreşte în permanenţă identificarea unor categorii sau grupuri de persoane aflate în stare de risc social

13. ia măsuri pentru soluţionarea în cadrul competenţelor sale, a oricărei solicitări sau sesizări referitoare la persoane aflate în stare de risc social
h) În conformitate cu Legea 17/2000 – (r1) privind asistenta sociala a persoanelor vârstnice, cu modificările şi completările ulterioare,  îndeplineşte următoarele atribuţii specifice:

1. efectuează anchete sociale pentru stabilirea nevoilor persoanelor vârstnice pe baza grilei naţionale de evaluare, întocmeşte fişele de evaluare socio-medicale individuale cu stabilirea gradului de dependenţă;

2. asistarea persoanelor vârstnice la încheierea contractelor de întreţinere;
   B. Atribuţii Autoritate Tutelară
1. verificarea în teren în vederea redactării anchetelor sociale pentru: divorţuri, minori care comit infracţiuni, persoane vârstnice, amânarea sau întreruperea executării pedepsei în cazul condamnaţilor cu probleme sociale, pentru curatorii sau tutorii aflaţi în evidenţă, precum si în orice altă situaţie, la solicitarea unor instituţii, autorităţi;

2. verificarea anuală sau ori de câte ori situaţia o impune a tutorilor si curatorilor aflaţi în evidenţă;

3. încuviinţări ridicări sume care au fost depuse la CEC, pe numele minorilor sau bolnavilor, în urma unor tranzacţii.

4. întocmirea documentaţiei în vederea acordării unor ajutoare de urgenţă , precum si pentru înhumarea decedaţilor neidentificaţi, a celor fără aparţinători sau aflaţi într-o stare de dependenţă socială.

5. efectuarea de anchete sociale pentru persoanele cu dizabilităţi în vederea beneficierii de scutiri la plata impozitului pe clădiri si automobile cu dispozitive adaptate. Estimarea valorii acestor scutiri în vederea estimării influenţei asupra bugetului, reevaluare anuală a acestor scutiri; comunicarea cu Compartimentul Financiar – Contabilitate.

C. Alte atribuții

1. întocmeşte şi asigură implementarea Procedurilor Operaţionale în cadrul Compartimentului; 

2. întocmeşte Registrul Riscurilor şi documentele cu privire la implementarea sistemului de control Intern Managerial în cadrul Compartimentului:

3. participă ia întocmirea propunerilor bugetare, a notelor dc fundamentare, a rapoartelor şi a proiectelor de hotărâri, când este cazul;

4. efectuează deplasări în interesul serviciului la instituţiile cu care colaborează;
5. predă la arhiva unităţii documentele pe care le gestionează;
6. îndeplineşte si alte atribuţii, la solicitarea Primarului  Comunei Macea, Consiliului Local Macea sau date de lege,  în limita competentei profesionale;

Art. 43. Compartiment AGRICOL
           Date de identificare:

Locaţia unde se desfăşoară activitatea: sediul Primăriei Comunei Macea, str. Primăriei, nr. 8, email: agricol@macea.ro
Misiune:
Asigurarea evidenței cadastrale a terenurilor intravilane și extravilane pe categorii de folosință, aplicarea dispozițiilor Legii fondului funciar și organizarea, întocmirea și ținerea la zi a registrului agricol pentru asigurarea unei evidențe unitare cu privire la categoriile de folosință a terenurilor, a mijloacelor de producție agricolă și a efectivelor de animale.
A. Atribuţii Registrul Agricol 

4. realizează întocmirea şi ţinerea la zi a Registrului agricol, pe suport de hârtie şi în format electronic, prin organizarea, completarea, controlul şi centralizarea datelor conform formularelor registrului agricol aprobate prin hotărâre a guvernului în scopul asigurării unei evidenţe unitare cu privire la categoriile de folosinţă a terenurilor, a mijloacelor de producţie agricolă şi a efectivelor de animale în baza dispoziţiei primarului  Comunei Macea;

5. eliberarea adeverinţelor cu privire la datele declarate în Registrul agricol pentru spitalizare, şomaj, ajutor social, persoane cu handicap,  burse şcolare,  spaţiu,  de deducere , pentru subvenţii şi obţinerea de credite bancare;
6. operarea modificărilor în registru agricol survenite ca urmare a vânzărilor - cumpărărilor, moşteniri, donaţii etc. dovedite prin acte încheiate în formă autentică;

7. participă la controlul legalităţii şi exactităţii datelor declarate şi operează în registrul agricol diferenţele constatate, înştiinţând capul gospodăriei şi conducerea primăriei de aceste aspecte;

8. eliberează adeverinţa de rol agricol pentru SPCLEP;
9. aduce la cunoştinţă obligaţiile persoanelor fizice şi juridice privind declararea datelor pentru înscrierea în registrul agricol şi termenul la care se fac;

10. întocmește procesele verbale trimestriale privind produsele, producţiile estimate şi cantităţile destinate comercializării;

11. furnizarea periodică (lunar, trimestrial şi anual) a datelor statistice solicitate de Direcţia Judeţeană de Statistică ARAD;

12. evidenţierea titlurilor de proprietate în registrul unic şi eliberarea acestora persoanelor îndreptăţite;

13. eliberarea adeverinţelor privind dovada proprietăţii terenurilor (autor, moştenitor) în cazul pierderii titlurilor de proprietate pentru publicarea în monitorul oficial;

14. întocmirea documentaţiei privind atribuirea în proprietate a terenului aferent casei de locuit şi anexelor gospodăreşti;

15. verificarea şi înregistrarea contractelor de arendare în registrul special;
16. ține evidenţa litigiilor care fac obiectul Legii nr. 18/1991 - Legea fondului funciar – (republicată), modificată şi completată ulterior; a Legii nr. 1/2000 – modificată şi completată ulterior; a Legii nr. 247/2005 – modificată şi completată ulterior şi comunică instituţiilor statului, date referitoare la înscrisurile din Registrul agricol;
17. ține evidenţa păşunilor din domeniul privat al  Comunei Macea;

18. promovează proiecte privind organizare a păşunatului pe raza teritoriului  Comunei Macea; 

19. întocmeşte şi ţine evidenţa privind lucrările de îmbunătăţire a păşunilor din raza teritorială a  Comunei Macea;

20. face propuneri bine fundamentate pentru stabilirea taxelor pentru închirierea terenurilor agricole;

21. întocmeşte contractele de păşunat pentru pășunile atribuite, în condițiile legii,  crescătorilor de animale;

22. soluţionează cereri şi reclamaţii cu privire la păşunile din raza teritorială a  Comunei Macea;

23. sprijină activitatea de identificare şi clarificare a situaţiei juridice a terenurilor proprietate publică sau privată a Comunei Macea;

24. participă la operațiunile de inventariere anuală a patrimoniului Consiliului Local;
25. întocmește darile de seama statistice privind registrul agricol si comunica organelor compentente la termenele stabilite

26. eliberează atestate de producător și carnetele de comercializare a produselor din sectorul agricol conform Legii nr. 145/2014;

27. aplică legislaţia privind subvenţiile în agricultură;
28. soluționează cererile pentru adeverințe APIA;
29. participă la întocmirea Anexei 24 în vederea sesizării Camerei Notarilor Publici cu privire la deschiderea proceduri succesorale;
30. participă, în condițiile legii sau actelor normative emise de administrația centrală, la evaluarea pagubelor produse culturilor din cauza fenomenelor naturale periculoase sau calamităților naturale;
31. răspunde in termen la corespondența încredințată;
B.
Alte atribuții
1. întocmeşte şi asigură implementarea Procedurilor Operaţionale în cadrul Compartimentului; 

2. întocmeşte Registrul Riscurilor şi documentele cu privire la implementarea sistemului de control Intern Managerial în cadrul Compartimentului:

3. participă ia întocmirea propunerilor bugetare, a notelor dc fundamentare, a rapoartelor şi a proiectelor de hotărâri, când este cazul;

4. efectuează deplasări în interesul serviciului la instituţiile cu care colaborează;

5. îndeplineşte orice alte atribuţii date de către Primar, care, prin natura lor, sunt de competenţa sau se încadrează in obiectul şi atribuţiile Compartimentului;
Art. 44. Compartiment stare civilă
           Date de identificare:

Locaţia unde se desfăşoară activitatea: sediul Primăriei Comunei Macea, str. Primăriei, nr. 8, email: macea@ar.e-adm.ro
Compartimentul Stare Civilă gestionează activitatea de înregistrare a actelor şi faptelor de stare civilă.
Atribuții generale privind activitatea de Stare Civilă:

1. conduce registratura actelor de stare civilă;

2. întocmeşte în conformitate cu prevederile legale, actele de naştere, de căsătorie şi de deces;

3. efectuează menţiunile corespunzătoare actelor întocmite şi le comunică în termen legal organelor competente;

4. păstrează cu titlu permanent codurile numerice personale ce se atribuie noilor născuţi;

5. întocmeşte comunicările de naştere pentru luarea în evidenţă a populaţiei şi le comunică până în data de 5 a lunii următoare la S.P.C.L.E.P.;

6. operează în actele de stare civilă sentinţele de divorţ, rectificarea sau anularea actelor, după caz;

7. operează şi întocmeşte toate cererile cu privire la schimbarea numelui de familie;

8. gestionează şi conduce registrul de evidenţă a certificatelor de stare civilă precum şi a certificatelor dispărute în alb de la alte primării;

9. gestionează şi conduce registrul de evidenţă a livretelor de familie;

10. actualizează baza de date computerizată privind evidenţa de stare civilă;

11. gestionează listele electorale permanente pentru toate cele trei localităţi ale comunei;

12. întocmeşte toată documentaţia referitoare la divorţ conform  Codului Civil;

13. primeşte cererile, întocmeşte şi eliberează certificatele de celibat;

14. gestionează, întocmeşte şi eliberează livretele de familie;

15. Trimiterea către SCLEP  a actelor de identitate ale persoanelor decedate  sau declaraţiile din care rezultă că pers. decedate  nu au avut acte de identitate,  în termen de 10 zile de la data întocmirii actului de deces.

16. Trimiterea către centrul militar, până la data de 5 a lunii următoare înregistrării decesului, documentul de evidenţă militară.

17. Întocmirea documentaţiei de transcriere  în registrele de stare civilă româneşti a actelor întocmite în străinătate şi operarea de menţiuni cu aprobarea organelor competente.

18. Întocmirea documentaţiei de rectificare a actelor de stare civilă şi efectuarea verificărilor pt. stabilirea cu exactitate a erorilor depistate în cuprinsul actelor de stare civilă sau a menţiunilor înscrise pe acestea.

19. Întocmirea necesarului de registre, certificate de stare civilă, formulare, imprimate auxiliare şi cerneală specială pentru anul următor şi comunicarea la D.J.E.P.

20. Înscrierea menţiunilor de stabilire a filiaţiei, adopţiei, a anulării sau desfacerii adopţiei, a divorţului, anulării ori încetării căsătoriei.

21. Intocmirea Anexei 24 „Sesizare pentrut deschiderea procedurii succesorale” pentru persoanele decedate.

22. Raportări către instituţile superioare;

23. Desfăsoară activităţi specifice de arhivist conform  art. 31, 32 din Legea Arhivelor Naţionale nr. 16/1996 republicată şi actualizata prin LEGEA nr.138 din 2013 şi Normelor Metodologice privind aplicarea Legii Arhivelor Naţionale nr. 16/1996.

24. Transcrierea certificatelor de naştere provenite din strainatate, ale minorilor a caror parinţi au domiciliul pe raza localităţii;

25. Transcrierea certificatelor de căsătorie provenite din străinatate în acte de căsătorie române în cazul cetătenilor români care au domiciliul pe raza localitatii;

26. îndosariază şi şnuruieste toate documentele aferente activităţii pe care o desfăşoară în cadrul compartimentului stare civilă şi le predă la arhiva primăriei pe bază de proces verbal, conform nomenclatorului aprobat de Consiluil local;

CAPITOLUL IV :

ALTE REGLEMENTĂRI

Art. 45. – Declaraţia de avere si de interese.

Pentru asigurarea exercitării funcţiilor și demnităţilor publice în condiţii de imparţialitate, integritate, transparenţă, prin organizarea în mod unitar si instituţionalizat a activităţii de control al averii dobândite în perioada exercitării mandatelor sau a îndeplinirii funcţiilor respective si a verificării conflictelor de interese, precum si de sesizare a incompatibilităţilor, toţi demnitarii şi funcţionarii publici din cadrul Primăriei  Comunei Macea sunt obligaţi să depună Declaraţiile de avere si Declaraţiile de interese, conform prevederilor legale în vigoare.

Art. 46. – Publicarea anunţurilor în mijloacele mass-media

(1) Informaţiile care se publică obligatoriu, sub formă de anunţ, în mass-media locală sau, după caz, în mass-media centrală, sunt:

a. anunţurile de licitaţie pentru  vânzări de bunuri, închirieri, concesionări;

b. anunțuri privind inițierea proiectelor de acte normative;

c. anunţuri privind dezbaterea publică a unor proiecte de hotărâri cu caracter normativ sau alte dezbateri publice de interes general;

d. anunţuri privind restricţionări în furnizarea unor servicii publice, modificări în traficul rutier;

e. alte anunţuri de interes public general, de interes local sau obligatorii conform unor prevederi legale.

(2) Transmiterea anunţurilor se face pe baza unui referat al compartimentului, care va cuprinde: textul anunţului, data apariţiei, numărul de apariţii si zilele de apariţie.
   a. publicitatea procedurilor de ocupare prin concurs a unor posturi vacante din structura Primăriei Comunei Macea se asigură în conformitate cu prvederile legii speciale;
Art. 47. – Perfecţionarea profesională a salariaţilor

(1) Formele prin care se realizează formarea profesională a salariaţilor sunt:

a. programe de formare profesionale organizate de către furnizorii de programe autorizaţi,

b. stagii de practică si specializare în ţară sau străinătate;

c. instructaje interne,

d. participarea la conferinţe și seminarii, în ţară sau în străinătate.

(2) Cheltuielile privind participarea la programele de formare profesională iniţiate de angajator se suportă din bugetul local, conform planului anual aprobat de primar.

(3) Propunerile de participare la programele de perfecţionare se realizează de către şefii de compartimente, luând în calcul evaluarea performanţelor profesionale individuale, a modificărilor intervenite în legislaţie, respectiv necesităţile de pregătire profesională ale salariaţilor 

(4) Organizarea si desfăşurarea formării profesionale a salariaţilor se desfăşoară conform secţiunii din Regulamentul Intern aprobat prin Dispoziţia primarului.

Art. 48. – Utilizarea tehnicii de calcul

(1) Salariaţii Primăriei au obligaţia de a utiliza tehnica de calcul din dotare –calculatoare, imprimante, copiatoare – numai în interes de serviciu, în scopul îndeplinirii sarcinilor ce le-au fost atribuite.

(2) Este interzisă permiterea accesului la tehnica de calcul a persoanelor din afara instituţiei.

(3) În cazul apariţiei unor defecţiuni în funcţionarea aparaturii, salariaţii au obligaţia de a anunţa  responsabilul desemnat.

(4) Instalarea oricăror programe sau aplicaţii se va face doar cu acordul administratorului de sistem. 

(5) Utilizarea calculatoarelor (desktop sau laptop) se va face conform politicii de acces stabilită de administratorul de sistem, aprobată de către Primarul Comunei Macea.

Art. 49. – Elaborarea proiectelor de dispoziții și hotărâri ale consiliului local

(1) Funcționarii publici în domeniile lor de activitate raspund de elaborarea corectă a proiectelor de dispoziții și a rapoartelor de specialitate în conditiile prevederilor din OUG nr. 57/2019 privind Codul Administrativ. Toți salariații vor respecta ierarhia, conform fișei postului.

(2) Rapoartele de specialitate la adoptarea hotărârilor consiliului local sau, după caz, referatul de aprobare în cazul emiterii de dispoziții de către Primarul Comunei, se întocmesc de către compartimentele funcționale din cadrul aparatului de specialitate al Primarului Comunei, iar în cazul în care în organigrama primăriei nu este organizat un anumit tip de compartiment, Rapoartele de specialitate și, respectiv, Referatele de aprobare vor fi întocmite de Secretarul General al Comunei. 

(3) Proiectele de hotărâri și dispoziții, după semnătura inițiatorului, se vor semna în ordinea următoare:

1.
Secretarul General al Comunei;

2.
Persoana responsabilă cu acordarea vizei CFP;

(4) Hotărârile adoptate se semnează de către președintele de ședință și se contrasemnează pentru legalite de către secretarul general.

(5) Dispozițiile emise se semnează de către primarul comunei și se semnează pentru legalitate de către secretarul general al comunei.

Art. 50. – Respectarea legilor și a dispozițiilor

(1) Orice încălcare a atributiilor, obligatiilor si indatoririlor de serviciu atrage raspunderea disciplinara in conditiile OUG nr. 57/2019 privind Codul Administrativ, ori Codului Muncii in functie de categoria salariatului: functionar public sau personal contractual.

(2) In Primãria  Comunei Macea  sunt respectate dispozitiile Legii 202/2002 privind egalitatea de sanse între femei si barbati, Legii 52/2003 privind transparenta decizionala în administratia publica.
CAPITULUL V:

COMISIILE

Art.51. – Înființare Comisiilor

(1) Pentru realizarea unor sarcini ale aparatului de specialitate stabilite de legislaţia în vigoare sau de procedurile Regulamentului de organizare si funcţionare, care necesită colaborarea mai multor compartimente, în cadrul Primăriei se înfiinţează si funcţionează Comisii de specialitate. 

(2) Comisiile de specialitate pot fi: 

- comisii permanente, care au sarcina de analiză, avizare sau autorizare ale unor activităţi, documente sau compartimente din administrarea autorităţii locale; 

- comisii speciale, cu activitate limitată în timp, înfiinţate pentru derularea unor proceduri sau sarcini impuse de legislaţia în vigoare; 

- comisii înfiinţate pentru realizarea unor sarcini sau acţiuni unice, limitate în timp. 

(3)Comisiile de specialitate se înfiinţează în baza Dispoziţiei Primarului  Comunei Macea, judeţul Arad; 

(4)Membrii comisiilor de specialitate pot fi demnitarii din conducerea primăriei, funcţionari publici din aparatul de specialitate al primarului  Comunei Macea, consilieri locali, alţi specialisti din afara aparatului de specialitate al primarului, stabiliţi de prevederile legale. 

Art. 52. – Comisiile Permanente

Comisiile  permanente care funcţionează în cadrul Primăriei  Comunei Macea, județul Arad sunt: 

1. Comisia paritară; 

2. Comisia de disciplină; 

3. Comisia de selecţionare a documentelor. 

4. Comisia de monitorizare cu atribuții privind implementarea, monitorizarea și dezvoltarea Sistemului de Control Intern/Managerial la nivelul Primăriei;

Art. 53. – Comisiile speciale

Comisiile speciale înfiinţate pentru derularea unor sarcini impuse de legislaţia în vigoare sunt: 

1. Comisia locală Macea pentru stabilirea dreptului de proprietate privată asupra terenurilor; 

2. Comisia de inventariere si reevaluare a patrimoniului  Comunei Macea, judeţul Arad;
3. Comisia pentru punerea în aplicare a dispoziţiilor Legii nr. 15/2003 privind sprijinul acordat tinerilor pentru construirea unei locuinţe proprietate personală;
Art. 54. – Comisiile  înfiinţate penru acţiuni sau sarcini unice 
Comisiile înfințate pentru acțiuni sau sarcini unice sunt: 

1. Comisii de evaluare a ofertelor pentru atribuirea contractelor de achiziție publică de bunuri, servicii sau lucrări, organizate conform legii achiziţiilor publice;
2. Comisia specială pentru întocmirea inventarului bunurilor care alcătuiesc domeniul public al comunei Macea;
3. Comisii de examinare la concursurile pentru ocuparea posturilor vacante din cadrul aparatului de specialitate al primarului  Comunei Macea, judeţul Arad ;

4. Comisii de soluţionarea contestaţiilor la concursurile de ocupare a posturilor din cadrul 

aparatului de specialitate al primarului  Comunei Macea, judeţul Arad;

5. Comisii de recepţie la terminarea lucrărilor la obiective de investiţii locale, de recepție a bunurilor și serviciilor achiziționate
6. Alte comisii înfiinţate pentru rezolvarea unor probleme de interes local;  

CAPITOLUL VI :

DISPOZIŢII FINALE

Art. 55. – Protecția datelor cu caracter personal
Pe toată durata exercitării raporturilor de serviciu cu Primăria  Comunei Macea, angajații cu responsabilități privind prelucrarea datelor cu caracter personal au următoarele obligații privind protecția datelor cu caracter personal:

a) să prelucreze datele cu caracter personal în conformitate cu prevederile Regulamentului (UE) 679/2016, ale legislației de punere în aplicare a acestuia și în limitele de autorizare stabilite în procedurile interne ale angajatorului;

b) să păstreze confidențialitatea cu privire la datele cu caracter personal pe care le prelucrează;

c) să nu dezvăluie datele cu caracter personal pe care le prelucrează altor persoane decât cele în privința cărora îi este permis prin politicile și procedurile interne, prin regulamentul intern al angajatorului, prin contractul individual de muncă și fișa postului;

d) să prelucreze datele cu caracter personal numai pentru aducerea la îndeplinire a atribuțiilor de serviciu, astfel cum sunt acestea prevăzute în contractul individual de muncă și fișa postului;

e) să respecte măsurile tehnice și organizatorice luate de angajator pentru protecția datelor cu caracter personal împotriva distrugerii accidentale sau ilegale, pierderii, modificării, dezvăluirii sau accesului neautorizat, în special dacă prelucrarea respectivă presupune transmisii de date în cadrul unei rețele, precum și împotriva oricărei alte forme de prelucrare ilegală;

f) să aducă la cunoștiința angajatorului, în cel mai scurt timp posibil, orice situație de acces neautorizat la datele cu caracter personal pe care le prelucrează;

g) să îndeplinească orice alte obligații stabilite de angajator în legătură cu prelucrarea și securitatea datelor cu caracter personal.
(2) Salariatul are obligația de a păstra confidențialitatea cu privire la datele cu caracter personal pe care le prelucrează, pe toată durata raportului de serviciu și după încetarea acestuia.

(3) Nerespectarea obligațiilor prevăzute la alin. (1) atrage răspunderea disciplinară a salariatului, precum și plata de daune interese.

Art. 56. – Respectarea prevederilor Regulamentului de Organizare si Funcţionare

(1) Toţi salariaţii Primăriei  Comunei Macea sunt obligaţi să cunoască, să respecte şi să aplice prevederile prezentului Regulament de Organizare si Funcţionare. În acest scop Responsabilul Resurse Umane, va asigura transmiterea Regulamentului tuturor compartimentelor.

(2) Fiecare salariat din cadrul Primariei  Comunei Macea  își desfașoară activitatea conform prezentului regulament, a fișei postului, dispozițiilor Primarului și îndeplineste orice alte sarcini dispuse scris sau verbal de conducerea Primariei  Comunei Macea. De asemenea, executa hotarările Consiliului Local Macea  ce le-au fost date spre aducere la îndeplinire.
(3) Prezentul Regulament de Organizare și Funcţionare se publică pe pagina de internet a Primăriei  Comunei Macea.
(4) Încălcarea cu vinovăţie de către funcţionarii publici a îndatoririlor corespunzătoare funcţiei publice pe care o deţin şi a normelor de conduită profesională şi civică prevăzute de lege constituie abatere disciplinară şi atrage răspunderea disciplinară a acestora.

Art. 57. – Elaborarea Fişelor de post

(1) În termen de 30 de zile de la aprobarea prezentului Regulament, fiecare responsabil de compartiment va elabora Fişa postului pentru fiecare post aprobat în organigrama Aparatului de specialitate al Primarului.

(2) Redactarea Fişelor de post se va face pe suport electronic si pe suport de hârtie în trei exemplare: unul pentru salariat, unul pentru Compartimentul vizat şi unul pentru Responsabilul  Resurse Umane.

Art. 58. – Modificarea Regulamentului de Organizare şi Funcţionare

Prezentul Regulament se completează si se modifică ori de câte ori este nevoie, urmare a unor modificări legislative, noi activităţi sau competenţe date în sarcina administraţiei publice locale sau reorganizarea unor activităţi sau compartimente, prin hotărâre a Consiliului Local.

